title: Vapauden vanki

text:
Suomalainen Kamariooppera ja Helsinki City-ooppera tuottivat Vapauden vangista myös myyntivideon. Sen toteutti Sunny Notes Oy ja ohjasi Erkki Pohjanheimo. Video kuvattiin Kansallisoopperan Almi-salissa 2009. Videollakin pääosia esittävät Jorma Hynninen ja Tiina Lindfors, ja kapellimestarina on Kristan Attila. Henkilöohjauksesta vastaa Kalle Holmberg, ja valaistuksen on suunnitellut ja toteuttanut Ilkka Volanen.
Orkesterin muusikot videolla ovat:


title: Vapauden vanki

text: Myynti-DVD:n jakelusta vastaa Fuga Oy.


title: Daniel Lind Lagerlöf

text: Daniel Lind Lagerlöf, alkujaan "Daniel Magnus Gösta Lind", (s. 6. helmikuuta 1969 Tukholma, Ruotsi) oli ruotsalainen elokuvaohjaaja, käsikirjoittaja ja tuottaja.


title: Daniel Lind Lagerlöf

text: Lind Lagerlöf katosi 6. lokakuuta 2011 valmistellessaan Camilla Läckbergin romaanin "Fjällbackamorden – Strandriddaren" kuvauksia. Hänen oletetaan pudonneen veteen jyrkiltä kalliolta Tjurpannanin luonnonsuojelualueella Tanumshedenin lähellä Bohuslänissä. Sää oli katoamisen aikaan myrskyinen. Etsinnät keskeytettiin kahden tuloksettoman etsintäpäivän jälkeen.


title: Daniel Lind Lagerlöf

text: Hänellä oli vaimonsa käsikirjoittaja Malin Lagerlöfin kanssa kolme lasta.


title: Pyhäjärvi (Käkisalmen piiri)

text: Pyhäjärvi tai Plodovoje () on maalaiskunta Karjalankannaksella Leningradin alueen Käkisalmen piirissä.


title: Pyhäjärvi (Käkisalmen piiri)

text: Kunta sijaitsee Käkisalmen piirin keskiosassa suuren Pyhäjärven (ven. "Ozero Otradnoje") pohjoispuolella. Se rajoittuu pohjoisessa Norsjoen (Larionovo) kuntaan, etelässä Sakkolan (Gromovo) kuntaan ja lännessä Räisälään (Melnikovo). Kunnassa on runsaat 2300 asukasta.


title: Pyhäjärvi (Käkisalmen piiri)

text: Nykyinen Pyhäjärven maalaiskunta sijaitsee suurelta osin Suomen entisen Viipurin läänin Pyhäjärven kunnan alueella. Nykykunnan keskustaajama Pyhäjärvi eli Plodovoje sijaitse entisen Pyhäjärven kirkonkylän ja sen naapurikylien Taubilan ja Larjavan aueella järven pohjoisrannalla. Entisen Pyhäjärven asemakylän nimi puolestaan on nykyisin Otradnoje. Keskustaajamasta on Pietariin noin 110 kilometriä, piirikeskus Käkisalmeen 25 km.


title: Pyhäjärvi (Käkisalmen piiri)

text: Kunnassa on yhteensä 12 asutuskeskusta:


title: YouPorn

text: YouPorn on ilmainen pornografinen verkkosivusto. Sivusto aloitti toimintansa elokuussa 2006 ja on noussut yhdeksi internetin suosituimmista pornografiasivustoista. Marraskuussa 2007 sivuston kerrottiin olevan laajin ilmaista pornografiaa tarjoava sivusto. Toukokuussa 2011 YouPorn oli kaiken kaikkiaan internetin 83. suosituin sivusto.


title: Nainen kuin jäätynyt samppanja

text: Nainen kuin jäätynyt samppanja on suomalainen kamariooppera. Se kertoo kirjailija-novellisti Aino Kallaksesta (1878-1956). Aino Piirolan libretto perustuu Kallaksen päiväkirjamerkintöihin vuodesta 1899 alkaen. Päiväkirjoissaan Aino Kallas tuo esiin elämänsä kipeitäkin puolia, joitten hän tiesi herättävän paheksuntaa. Ooppera seuraa Aino Kallaksen elämää hänen muutostaan miehensä Oskar Kallaksen perässä Suomesta Viroon ja kertoo kirjailijan perhe-elämästä ja myrskyisistä suhteista miehiin siihen asti, kunnes kirjailija Eino Leinon ja Aino Kallaksen suhde päättyy. Oopperan on säveltänyt Ilkka Kuusisto.


title: Nainen kuin jäätynyt samppanja

text:
Suomalaisen Kamarioopperan ja Risto Hirvosen tuottaman kantaesityksen Itä-Helsingin kulttuurikeskus STOA:ssa 29.2.2000 ohjasi Jukka Kajava. Kantaesityksessä Aino Kallaksen roolin tulkitsi mezzosopraano Ulla Raiskio ja miehen roolin esitti koreografi-tanssija Sami Saikkonen. Oopperan kapellimestarina oli Kristian Attila.
Maaliskuussa 2011 Suomalainen Kamariooppera ja Helsinki City-ooppera tuottivat Nainen kuin jäätynyt samppanja -oopperasta myynti-DVD:n . Se kuvattiin oopperan esityksistä Espoon Sellosalissa. Pääosissa videollakin ovat Ulla Raiskio ja Sami Saikkonen. Musiikista vastaavat Pekka Kuusisto (viulu), Eeva Rysä (sello) ja Kristian Attila (kapellimestari ja piano). Lavastus on Jyrki Sepän, ja valaistuksen suunnitteli Ilkka Volanen. DVD-taltioinnin on ohjannut Erkki Pohjanheimo / Sunny Notes Oy . DVD:n jakelusta vastaa Fuga Oy.


title: Suovenhokas

text: Suovenhokas ("Nola karelica") on pieni yöperhoslaji. Se tunnetaan vanhemmassa kirjallisuudessa karjalanallaskehrääjänä sekä muuraimen ruuhikehrääjänä. Suovenhokas on luokiteltu Suomen uhanalaisarvioinnissa erittäin uhanalaiseksi (EN) ja se on yksi Suomen kansainvälisistä vastuulajeista.


title: Suovenhokas

text: Suovenhokas on pieni, vaalea perhonen. Etusiipien pohjaväri on puhtaan valkoinen. Ulompi poikkiviiru erottuu ruskeana, ja sen ulkoreunalla on mustanruskeita täpliä. Siiven keskiosassa on leveä, vaaleanruskea vyö, samoin kuin ulkoreunassa. Ulkoreunan ruskean vyön keskellä kulkee valkea aaltoviiru. Siiven keskellä on musta täplä, jonka vieressä on vaaleankellertävistä suomuista muodostuva tupsu. Takasiivet ovat tasaisen ruskeat.


title: Suovenhokas

text: Lajin voi sekoittaa lähinnä huomattavasti yleisempään rämevenhokkaaseen ("Nola aerugula").


title: Suovenhokas

text: Suovenhokas on selvästi boreaalinen laji, jota tavataan Euroopassa ainoastaan osassa Skandinaviaa, Baltiassa ja Pohjois-Venäjällä. Idässä levinneisyysalue jatkuu Itä-Aasiaan saakka. Suomessa suovenhokasta esiintyy Lappia lukuun ottamatta koko maassa, mutta vain paikoittain. Perhonen lentää kesäkuun lopulta heinäkuun lopulle lennon kestäessä yksittäisellä paikalla vain noin viikon.


title: Suovenhokas

text: Suovenhokkaan tyypillinen elinpaikka on vähäravinteinen ja sammaleinen suo. Lajin esiintyminen on hyvin paikallista, ja vierekkäisillä esiintymillä voi olla pitkä välimatka. Sitä ei juuri koskaan tapaa tyypillisen elinympäristönsä ulkopuolella, joskin Suomessa sen on raportoitu elävän myös kosteissa rantametsiköissä. Koiraat lentävät etsimässä kumppania illan hämärtyessä, mutta luultavasti naaraat liikkuvat enemmän vasta parittelun jälkeen piilotellen siihen saakka lehtien alapinnoilla. Suovenhokas tulee valolle.


title: Suovenhokas

text: Naaras munii korkeintaan 50 munaa lehtien alapinnoille tai kuolleille varvuille, joilta toukka hakeutuu ilmeisesti itse mieleiselleen ravintokasville. Toukan elintapoja luonnossa ei juuri tunneta, vaan tieto perustuu kasvatettujen toukkien käyttäytymiseen. Toukan kehitys kestää pari vuotta. Ensimmäisen talven toukka talvehtii noin 2 mm:n pituisena tekemänsä kotelon suojissa ja toisen talven lähes täysikasvuisena. Toukka on täysikasvuinen kolmannen elinvuotensa kesäkuun alussa, jolloin se koteloituu venemäisen, harmaan kotelokopan sisään heinänkorrelle tai oksalle.


title: Suovenhokas

text: Ensimmäisenä kesänä toukka syö ainakin suokukkaa ("Andromeda polifolia"), toisena kesänään ilmeisesti lakkaa ("Rubus chamaemorus"). Kasvatuksessa se on kelpuuttanut myös juolukkaa ja puolukkaa.


title: Peter Holland

text: Peter Holland (s. 14. tammikuuta 1991 Caledon, Ontario) on kanadalainen jääkiekkoilija, jonka varasi NHL-seura Anaheim Ducks vuoden 2009 pelaajanvaraustilaisuudessa numerolla 15. Hän siirtyi marraskuussa 2013 Toronto Maple Leafsiin.


title: Peter Holland

text:
Holland liittyi OHL-joukkue Guelph Stormiin kaudella 2007–2008.
Kaudella 2008–2009 hän pelasi OHL:n tähdistöottelussa ja edusti myös Kanadaa alle 18-vuotiaiden MM-kisoissa.


title: Peter Holland

text: Holland teki OHL-joukkue Guelph Stormissa 80 pistettä kaudella 2009–2010 ja 88 pistettä kaudella 2010–2011. Lisäksi hän käväisi jälkimmäisellä kaudella AHL:ssä Anaheim Ducksin farmijoukkue Syracuse Crunchissa pelaamassa kolme ottelua tehoilla 3+3=6.


title: Peter Holland

text: Vuonna 2011 Hockey's Future -sivusto listasi Hollandin Anaheimin kolmanneksi parhaaksi lupaukseksi Kyle Palmierin ja Emerson Etemin jälkeen. Hän pelasi kauden 2011–2012 pääosin Syracusessa AHL:ssä ja oli joukkueen toiseksi paras pistemies tehtyään 23+37=60 tehopistettä 71 ottelussa. Lisäksi hän pelasi kauden aikana neljä NHL-ottelua, joista ensimmäisen 5. marraskuuta 2011 Detroit Red Wingsiä vastaan. Hän teki voittomaalin 11. marraskuuta 2011 pelatussa ottelussa Vancouver Canucksia vastaan. Työsulun lyhentämällä NHL-kaudella 2012–2013 Holland pelasi Anaheim Ducksissa 21 ottelua. Pääosan tuostakin kaudesta hän pelasi AHL:ssä, Anaheimin uudessa farmijoukkueessa Norfolk Admiralsissa.


title: Peter Holland

text: Marraskuussa 2013 Holland siirtyi kesken kauden 2013–2014 Toronto Maple Leafsiin pelaajakaupassa, jossa Toronto sai hänen lisäkseen hyökkääjä Brad Staubitzin ja jossa Anaheim sai vaihdossa puolustaja Jesse Blackerin sekä kaksi varausvuoroa.


title: Sonic Classic Collection

text: Sonic Classic Collection on Nintendo DS konsolille julkaistu "Sonic the Hedgehog" -pelisarjaan kuuluva kokoelmapeli, joka julkaistiin keväällä 2010.


title: Sonic Classic Collection

text: Sonic Classic Collection sisältää 6 erilaista Sonic-peliä jotka ovat "Sonic the Hedgehog", "Sonic the Hedgehog 2", "Sonic the Hedgehog 3", "Sonic & Knuckles", "Knuckles in Sonic the Hedgehog 2" ja "Sonic 3 & Knuckles". Kaikissa versioissa on tietty omat samat toimintonsa, mutta "Sonic the Hedgehog", "Sonic the Hedgehog 2" ja "Knuckles in Sonic the Hedgehog 2" -pelien kohdalla on tehty sellainen muutos, että niissä pelaaja pystyy tallentamaan pelin minä hetkenä hyvänsä toisin kuin alkuperäisissä Mega Driven versioissa. Sonic Classic Collection sisältää myös "Illustrations"-moodin jossa on muutamia kaikkiin kokoelman peleihin liittyviä konseptikuvia.


title: Lihan palvaaminen

text: Perinteinen lihan palvaaminen on lihan kypsentämistä savustusuunissa tai savusaunassa 60–100 asteen lämpötilassa. Liha voi olla ns. kuivasuolattua, liuossuolattua tai ruiskusuolattua ennen savustusta. Palvausaika vaihtelee 1-2 vuorokauteen lihojen koosta riippuen, savutuspuuna käytetään enimmäkseen kuorittua leppää. Palvauksessa mm. kinkut ja riistalihat saavat vahvan savukylvyn ja mureutuvat hitaasti. Palvaaminen on vanha säilytysmenetelmä jossa käytetään korkeampia lämpötiloja ja pidempiä aikoja kuin lämminsavustuksessa tai kylmäsavustuksessa.


title: FC Zestaponi

text: FC Zestaponi on georgialainen jalkapalloseura Zestaponin kaupungista. Seura pelaa Georgian korkeimmalla sarjatasolla Umaghlesi Ligassa, jonka seura voitti kaudella 2010-11. Georgian Cupin seura voitti 2007-08. Seura on perustettu 18. kesäkuuta 2004.


title: Saksan hallitus

text: Saksan hallitus (saksaksi "Bundeskabinett" tai "Bundesregierung") on Saksan liittotasavallan korkein toimeenpanovaltaa käyttävä elin. Sen muodostaa liittokansleri ja ministerit. Sen asema perustuu perusasetuksen 62 ja 69 artiklaan.


title: Saksan hallitus

text: Kanslerin valitsee liittopäivät presidentin ehdotuksesta. Valinnan jälkeen presidentti nimittää kanslerin. Ministerit nimittää ja erottaa presidentti kanslerin esityksestä.


title: Saksan hallitus

text: Kansleri on vastuussa hallituksen johtamisesta ja sen poliittisen linjauksen päättämisestä. Ministerit ovat vapaita toimimaan virassaan itsenäisesti kanslerin asettamien poliittisten rajojen puitteissa. Kahden ministerin ollessa eri mieltä käsiteltävästä asiasta, konflikti ratkaistaan äänestämällä.


title: Zestaponi

text: Zestaponi tai Zestafoni () on kaupunki Zestaponin piirikunnassa, Keski-Georgiassa. Sen asukasluku on 25 200 (vuonna 2014).


title: Zestaponi

text: Jalkapalloseura FC Zestaponi on Zestaponin kaupungista.


title: Kari Saarinen

text: Kari Saarinen (s. 1966) on Hämeenlinnan elinkeinoyhtiö Linnan Kehityksen toimitusjohtaja. Terveyden ja hyvinvoinnin laitoksen hallintojohtaja hän oli joulukuusta 2011 tammikuuhun 2019. Hän oli vuosina 2002–2011 Suomen Urheiluliiton toimitusjohtaja ja vuosina 1995–2000 talousjohtaja. Vuosina 2000–2002 hän toimi Veronmaksajain Keskusliiton talousjohtajana.


title: Ingvar Wixell

text: Ingvar Wixell (7. toukokuuta 1931 Luulaja, Ruotsi – 8. lokakuuta 2011 Malmö) oli ruotsalainen oopperalaula, 1900-luvun johtavia barytoneja. Hänen tumma, vakaa äänensä ja voimakas läsnäolonsa näyttämöllä tekivät hänestä oopperaroolien dramaattisen tulkitsijan. Hänen esityksiään nimiroolissa "Simon Boccanegrassa" ja Don Carlosin roolissa "Kohtalon voima" on pidetty aikakauden parhaina. Hänen puolisonsa oli oopperalaulaja Busk Margit Jonsson.


title: Itsesimilaarinen

text: Matematiikassa itsesimilaarinen kohde sisältää mielivaltaisen pieniä osia, joiden kanssa se on yhdenmuotoinen. Monet kohteet luonnossa, kuten rantaviiva, ovat satunnaisesti itsesimilaarisia: niillä on satunnaisesti samanlaisia osia useammassa mittakaavassa. Itsesimilaarisuus on tyypillinen fraktaalien ominaisuus. Esimerkiksi Kochin käyrä on itsesimilaarinen, sillä sen jokainen sakara on kopio kaikista toisista sakaroista.


title: Itsesimilaarinen

text: Logaritminen spiraali on itsesimilaarinen.


title: Itsesimilaarinen

text: Mandelbrotin joukko on itsesimilaarinen myös Misiurewiczin pisteessä.


title: Itsesimilaarinen

text: Itsesimilaarisia kohteita löytyy myös luonnosta. Oikealla on esitetty matemaattisesti muodostettu taydellisen itsesimilaarinen saniainen, joka muistuttaa erittäin paljon luonnosta löytyviä saniaisia. Myös muilla kasveilla, kuten parsakaalilla on itsesimilaarisia ominaisuuksia.


title: Itsesimilaarinen

text: Musiikissa Shepardin asteikko on itsesimilaarinen aallonpituuksien taajuuksien osalta.


title: Demetylaatio

text: Demetylaatio on kemiallinen prosessi, jossa molekyylistä poistuu metyyliryhmä (-CH). Useimmiten metyyliryhmä korvautuu vetyatomilla, jolloin yhdisteen rakenteesta häviää yhteensä yksi hiili- ja kaksi vetyatomia.


title: Demetylaatio

text: Biokemiallisissa prosesseissa demetylaation katalysoi yleensä jokin sytokromi P450 (CYP) -ryhmän entsyymi tai sieniperäisesti esimerkiksi aromaattiset peroksigenaasientsyymitoiminnot, kuten "Agrocybe aegerita" -sienen peroksigenaasi.


title: Cellular and Molecular Life Sciences

text: Cellular and Molecular Life Sciences on solu- ja molekyylibiologiaa käsittelevä vertaisarvioitava tiedelehti. Vuosina 1945–1996 julkaisun nimi oli Experientia. Thomson Reutersin (nyk. Clarivate Analyticsin) "Journal Citation Reportsin" laskelmien mukaan lehden vaikuttavuuskerroin oli 5,808 vuonna 2014.


title: Cellular and Molecular Life Sciences

text: Lehti ilmestyy kuukausittain useilla kielillä; englanniksi, ranskaksi, saksaksi ja italiaksi. Julkaisija on sveitsiläinen Birkhäuser Verlag.


title: Shrooms

text: Shrooms on kauhuelokuva vuodelta 2007. Elokuva kertoo yhdysvaltalaisista nuorukaisista, jotka joutuvat sarjamurhaajan ahdistelemaksi huumesienireissullaan. Elokuvan on käsikirjoittanut Pearse Elliott, ohjannut Paddy Breathnach, ja tunnettuja esiintyjiä ovat Lindsey Haun, Jack Huston ja Max Kasch. Elokuvan nimi tarkoittaa suomeksi taikasieniä.


title: Myytinmurtajat (7. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.


title: Myytinmurtajat (7. tuotantokausi)

text: Kauden 7 jaksot 114 - 136 esitettiin Yhdysvalloissa vuonna 2009.


title: Myytinmurtajat (7. tuotantokausi)

text: Kari, Tory ja Grant kokeilivat useiden takaa-ajokohtausten pohjalta, voiko henkilöautolla ajaa erilaisten esteiden läpi. He arvioivat törmäyksiä kahdella kriteerillä: näyttääkö oikea törmäys samalta kuin elokuvissa, ja voiko autolla ajoa jatkaa sen jälkeen. He törmäsivät...


title: Myytinmurtajat (7. tuotantokausi)

text: Myytinmurtajat palasivat Alaskaan osana Discovery Channelin vuoden 2009 Alaska-viikkoa.


title: Myytinmurtajat (7. tuotantokausi)

text: Geoffrey Pyke ehdotti II maailmansodan aikana projektia, jossa lentotukialus valmistettaisiin pykriitistä. Adam ja Jamie päättivät kokeilla pykriitin ominaisuuksia.


title: Myytinmurtajat (7. tuotantokausi)

text: Kari, Tory ja Grant kokeilivat, voiko timantteja luoda...


title: Myytinmurtajat (7. tuotantokausi)

text: Myytinmurtajat testasivat, ovatko seuraavat YouTube-videot todenmukaisia.


title: Myytinmurtajat (7. tuotantokausi)

text: Tämä myytti perustui YouTube-käyttäjä Household Hackerin videoon.


title: Lantakärpäset

text: Lantakärpäset (Scathophagidae) on kaksisiipisiin ("Diptera"), kärpästen ("Brachycera") alalahkoon kuuluva hyönteisheimo.


title: Lantakärpäset

text: Ryhmän lajit ovat ruumiinrakenteeltaan tanakoita ja lieriömäisiä. Niiden kärjestään alaspäin taipuva takaruumis jakautuu viiteen näkyvään jaokkeeseen. Lantakärpästen toukat elävät tavanomaisesti maassa ja ovat joko petoja tai syövät mätäneviä aineksia. Monet ryhmään kuuluvat lajit elävät lannassa. Tavallisin lannassa elävistä lajeista, "Scatophaga stercoraria", on peto ja se pyydystää muita naudanlantaan tai lantakasojen lähettyville tulleita kärpäsiä. Lantakärpästen heimoon kuuluvia lajeja Suomesta tunnetaan noin 70.


title: Lintuhyttynen

text: Lintuhyttynen ("Culex pipiens") on hyttysiin ("Culicidae") kuuluva sääskilaji ("Nematocera").


title: Lintuhyttynen

text: Lintuhyttysen takaruumiin jaokkeet ovat väriltään tummanruskeat ja edestä valkovöiset. Naarassukupuolen takaruumis on kärjestään tylppä. Koiraalla huulirihmat sojottavat ylöspäin.


title: Lintuhyttynen

text: Kosmopoliittinen laji on yleinen Suomessa Kuusamoon asti.


title: Lintuhyttynen

text: Hedelmöittyneet naaraat talvehtivat. Laji imee verta pääasiassa linnuilta.


title: Lintuhyttynen

text: Lajista on ilmaantunut urbaanimpi alalaji, viemärihyttynen ("Culex pipiens molestus"), joka voi imeä verta nisäkkäiltä eli myös ihmisiltä. Laji saattaa ilmestyä eri vuodenaikoina ja se leviää helposti rakennuksissa. Viemärihyttysiä tunnetaan etenkin Etelä-Suomesta. Lintuhyttysten tai viemärihyttysten lisäksi Suomessa esiintyy myös muita lajeja, joilla on heikot, vaaleat vyöt takaruumiin jaokkeissa, mistä johtuen joitakin lajeja saatetaan luulla samaksi.


title: Herman Cain

text: Herman Cain (s. 13. joulukuuta 1945) on yhdysvaltalainen liikemies, republikaanipoliitikko, poliittinen kommentaattori, radioisäntä ja entinen Fed-pankkiiri. Georgian osavaltiosta kotoisin oleva Cain tavoitteli republikaanien ehdokkuutta vuoden 2012 presidentinvaaleihin. Cain on kristitty ja isännöi konservatiivista radio-ohjelmaa. Cain on toiminut Godfather's Pizza -ketjun toimitusjohtajana ja Federal Reserve Bank of Kansas Cityn johtokunnan puheenjohtajana. Ennen liikemiesuraansa hän oli Yhdysvaltain laivastossa matemaatikkona ballistiikan alalla.


title: Herman Cain

text:
Cain kannattaa vapaata yrittäjyyttä, markkinataloutta ja varsin matalia veroja ja vähäistä valtion regulaatiota talouselämään.
Vaalikampanjassaan Cain ajoi radikaalia verotuksen yksinkertaistamista 9-9-9-sloganilla. Tuloveroksi tulisi 9 % tasavero, yritysveroksi samoin 9 % ja maanlaajuinen 9 % liikevaihtovero. Cain kuuluu vapaamielisenä tunnettuun Antioch Baptist Churchiin, eikä ole juuri ottanut kantaa aborttiin tai homojen oikeuksiin.


title: Herman Cain

text:
Lokakuun 2011 mielipidekyselyissä Cain nousi suosituimmaksi ehdokkaaksi republikaanien presidenttiehdokkaaksi.
Pian neljä naista syytti Cainia seksuaalisesta ahdistelusta, jonka väitettiin tapahtuneen 1990-luvulla. Ahdistelusyytösten paineessa Cain keskeytti 3. joulukuuta kampanjansa eikä pyri ehdokkaaksi.


title: Noora Shingler

text: Noora Shingler (o.s. Vanhanen, s. 1981) on suomalainen toimittaja ja bloggaaja.


title: Noora Shingler

text: Shingler aloitti toimittajanuransa Yle TV1:n ajankohtaisohjelmassa "Kuningaskuluttaja", jonka juontajana hän toimi vuosina 2005–2008. Hän on työskennellyt lisäksi Yleisradion ensimmäisenä ympäristökoordinaattorina, Yle TV2:n "Silminnäkijä"-ohjelman toimittajana ja ollut perustamassa vuonna 2009 tiedostavien naisten mediaa nimeltä Uusi Musta (Tarinatalo, Yle). Vuosina 2011–2012 hän juonsi MTV3:n sisustusohjelmaa "Tyylivarkaat". Koulutukseltaan hän on mediatuottaja.


title: Noora Shingler

text: Vuonna 2011 julkaistiin Shinglerin kirjoittama teos "Marjoja & maskaraa – kuinka hylkäsin turhat ruoka- ja kosmetiikkakemikaalit". Hän on kirjoittanut kulutuskriittistä blogia nimeltä "Kemikaalicocktail" vuodesta 2008.


title: Noora Shingler

text: Shingler on tehnyt yhteistyötä luonnonkosmetiikkamerkki Mádaran kanssa vuodesta 2013 ja suunnitellut merkille oman nimikkotuotesarjansa.


title: Noora Shingler

text: Shingler on työskennellyt tuottajana Suomen Blogimediassa sekä Community Managerina CosmEthics-applikaatiossa.


title: Noora Shingler

text: Noora Shinglerin entinen puoliso on ohjaaja-muusikko Sam Shingler.


title: Simferopolin rautatieasema

text: Simferopolin rautatieasema eli Simferopolin matkustaja-asema (, ) on Ukrainan eteläosissa Krimillä sijaitsevan Krimin autonomisen tasavallan pääkaupungin Simferopolin rautatieasema. Asema on Ukrainan rautateiden tärkeä pikajunaliikenteen asema. Nykyisen aseman yhteyteen, ratapihan luoteisreunalle, ollaan rakentamassa uutta laajennusosaa lähijunille ja linja-autoliikenteelle.


title: Porin Palloseura

text: Porin Palloseura (lyh. PoPS) on vuonna 1968 perustettu porilainen palloilulajien erikoisseura, jolla ei ole ollut aktiivista toimintaa 1980-luvun jälkeen. Seura on kuitenkin edelleen yhdistysrekisterissä. Lajivalikoimaan on kuulunut jalkapallo, jääpallo, lentopallo ja jääkiekko. Jalkapallotoiminta edustusjoukkueen osalta päättyi jo vuonna 1973.


title: Porin Palloseura

text: Jääkiekkoa PoPS pelasi parhaimmillaan kolmanneksi korkeimmalla sarjatasolla Maakuntasarjassa 1960- ja 1970-lukujen vaihteessa. Lentopallotoiminta loppui vuonna 1985, jolloin PoPS:n lentopalloilijat yhdistyivät Porin Pyrinnön lentopallojaoston kanssa ja muodostivat uuden Pori Lentis -nimisen seuran.


title: Porin Palloseura

text: Porin Palloseura perustettiin vuonna 1968 Porin Karhujen ja RU-38:n fuusion jälkimainingeissa. Nimeksi oli alun perin tarkoitus tulla "Porin Pirut", mutta sitä ei hyväksytty yhdistysrekisteriin. Alkuaikona oli käytössä myös lyhenne PPS.


title: Porin Palloseura

text: Edustusjoukkue aloitti pelaamisen kaudella 1969 Satakunnan piirin Aluesarjasta, joka oli tuolloin neljänneksi korkein sarjataso. Valmentajana toimi entinen maajoukkuemaalivahti Matti Jokinen. Pelaajisto koostui lähinnä entisistä RU-38:n pelaajista, jotka eivät olleet mahtuneet mukaan seurafuusiossa syntyneen Ässien edustusjoukkueeseen. Mukana oli myös jääkiekkoilijoita RU-38:n vuoden 1967 Suomen mestaruuden voittaneesta joukkueesta. Tunnetuin PoPS:ssa pelannut jääkiekkoilija oli maajoukkueessakin yli 200 kertaa esiintynyt maalivahti Jorma Valtonen.


title: Porin Palloseura

text: PoPS nousi nopeasti toiseksi korkeimmalle sarjatasolle kaudeksi 1972 ja taisteli jopa noususta Mestaruussarjaan. Seuralla ei kuitenkaan tiettävästi ollut halua nousta pääsarjaan ja lopulta sijoitukseksi Suomensarjan länsilohkossa tuli toinen.


title: Porin Palloseura

text: 1973 PoPS pelasi vielä uudessa I divisioonassa sijoittuen 12 joukkueen sarjassa kymmenenneksi ja pudoten sarjaporrasta alemmas. Tämän jälkeen PoPS:n kilpailutoiminta jalkapallossa ilmeisesti päättyi. Joukkueen riveissä esiintyi myös pelaajia, jotka olivat voittaneet A-nuorten jalkapallomestaruuden Ässissä vuonna 1970. Heitä olivat muun muassa Pertti Lundell sekä TV-toimittajana myöhemmin tunnetuksi tullut Juha Granath. Porin Palloseura pelasi jääpallon suomensarjassa 1960-70 -lukujen vaihteessa kaksi kautta. PoPS:n paras sijoitus oli kaudelta 1969-70, jolloin se voitti Suomensarjan länsilohkon ja eteni SM-sarjakarsintaan. Karsinnoissa se kuitenkin hävisi kaikki ottelunsa suurinumeroisesti. PoPS lopetti jääpallon vuonna 1971, ja pelaajat siirtyivät Porin Narukerään. PoPS:aa edustivat muun muassa myöhemmin pitkän uran erotuomareina tehneet Kalevi Ruuttu jääpallossa ja Pertti Juhola jääkiekossa.


title: Edison (elokuvateatteri)

text: Edison oli vuosina 1915–1975 Helsingin Yrjönkadulla toiminut elokuvateatteri. Yrjönkatu 10:ssä on toiminut elokuvateatteri vuodesta 1910. Lyyra-nimisen teatterin avasi piharakennukseen Hjalmar V. Pohjanheimo, joka esitti siinä tuottamiaan mykkäelokuvia.


title: Edison (elokuvateatteri)

text: Teatterin nimeksi tuli 1915 Edison. Vuosina 1975–2005 siinä toimi Diana, joka esitti erityisesti laatuelokuvia. Sen jälkeen siinä toimi lastenelokuvia esittänyt Lasten Cinema, joka meni konkurssiin 2011. Tila on myös lastenteatteri Unga teaternin käytössä.


title: Edison (elokuvateatteri)

text: Saliin mahtuu sata katsojaa. Projektoria ei ole digitalisoitu. Kaksisataaneliöisen salin omistaa taloyhtiö.


title: Pikarellit

text: Pikarellit ("Centracanthidae") on ahvenkaloihin kuuluva kalaheimo. Heimon lajeja tavataan Atlantin itäosista ja Välimerestä.


title: Pikarellit

text: Varhaisimmat pikarellien heimoon kuuluvien lajien fossiilit on ajoitettu eoseenikauden loppupuolelle. Nykyään heimoon kuuluu 2 sukua ja 8 lajia. Lajeja ovat muun muassa rusopikarelli ("Centracanthus cirrus"), täpläpikarelli ("Spicara maena") ja pikkupikarelli ("Spicara smaris"). Pikarellilajit kasvavat kooltaan korkeintaan noin 38 cm pitkiksi. Ruumi on pitkulainen ja hieman litteä. Selkäevässä on etuosassa piikkejä ja takaosassa pehmeitä tuoroja, peräevässä on kolme terävää piikkiä. Kalat voivat työntää yläleukaansa ulospäin. Pikerellien kuono ja silmien ympäristö on suomuton, muuten ruumis on kokonaan suomupeitteinen. Ne ovat tyypillisesti väriltään selästään punaisia tai vihreitä ja kyljistään hupeisen harmaita. Monella lajilla on kyljessä selvä musta täplä.


title: Pikarellit

text: Pikarellien heimon lajeja tavataan Atlantin itärannikolta Euroopasta ja Afrikasta sekä Välimereltä. Ne ovat lämpimien ja lauhkeiden vesien kaloja, jotka viihtyvät niin kivikko- kuin mutapohjilla ja vesikasvillisuuden seassa aina 200 metrin syvyyteen saakka. Kalojen ravintoa ovat planktoneliöt.


title: Sensō-ji

text: Sensō-ji () on muinainen buddhalainen temppeli Japanissa Tokiossa Taitōn erillisalueella sijaitsevasa Asakusan kaupunginosassa. Se on Tokion vanhin temppeli.


title: Sensō-ji

text: Vuonna 628 kaksi kalastajaa löysivät verkoistaan bodhisattva Kannonin patsaan. Asakusan kyläpäällikkö Haji no Nakatomo ryhtyi tapauksen kunniaksi buddhalaiseksi papiksi ja muutti kotinsa temppeliksi.


title: Sensō-ji

text: Temppelialueella on seuraavat rakennukset:Temppelissä vierailee vuosittain noin 30 miljoonaa kävijää.


title: Ueno

text: Ueno () on kaupunginosa Japanin pääkaupungissa Tokiossa. Se sijaitsee Taitōn erillisalueella. Uenossa sijatsee muun muassa Uenon puisto, Uenon eläintarha sekä Tokion kansallismuseo. Rautatieliikennettä varten Uenossa on Uenon rautatieasema. Ueno rakennettiin alun perin Kan'ei-jin temppelin ympärille.


title: Yleisluistelun Suomen-mestaruuskilpailut 1910

text: Suomen luistelumestaruudesta kilpailtiin Viipurissa 24.-25. helmikuuta 1910. Vain miehet kilpailivat. Kilpailut kuuluivat osana Viipurin kansainvälisiin talvikisoihin. HSK:n Johan Wikander voitti mestaruuden.


title: Taman eläintarha

text: Taman eläintarha on eläintarha Hinon kaupunginosassa, Tokiossa, Japanissa. Eläintarhan pinta-ala on 52 hehtaaria ja se jakautuu aasialaiseen, afrikkalaiseen ja australialaiseen puutarhaan. Afrikkalaisten eläimien osalta eläintarhassa on onnistuttu pariuttamaan afrikannorsuja. Eläintarhan australialainen osa rakennettiin vuonna 1984 ja sen eläimistöön on perustamisestaan asti kuulunut muun muassa koala. Vuonna 1988 Taman eläintarhaan valmistui myös suuri hyönteisnäyttely. Eläintarhan palveluihin kuuluu muun muassa bussikierros leijona-aitauksessa.


title: Ei sankariainesta

text: Ei sankariainesta on suomirockyhtye Eppu Normaalin single, joka julkaistiin 4. lokakuuta 2004. Kappale julkaistiin alun perin yhtyeen studioalbumilla "Sadan vuoden päästäkin" .


title: Ei sankariainesta

text: "Ei sankariainesta" debytoi julkaistaessaan Suomen virallisella singlelistalla sijalla 45. Single pysytteli listoilla viisi viikkoa, ja viimeisellä listaviikollaan se oli sijalla 45. Kappale ei siis yltänyt samankaltaiseen menestykseen kuin aiemmin saman vuoden keväällä julkaistu "Suolaista sadetta", joka pysytteli listan toisella sijalla 11 viikkoa.


title: Ei sankariainesta

text: 8. lokakuuta 2004 singlestä julkaistiin myös DualDisc-erikoispainos. DualDisc-version DVD-levy sisälsi kolme Oulussa 5. kesäkuuta 2004 taltioitua kappaletta. DVD:lle sisällytetty "Suolaista sadetta"-esitys oli myös ensimmäinen kerta, jolloin yhtye esitti kappaleen konsertissaan.


title: Bogd Khan

text: Bogd Khan (, 1869–1924) oli Mongolian johtaja 1911–1924. Hän syntyi Khamissa Itä-Tiibetissä. Hän oli Bogdo Lama eli kolmanneksi korkein lama. Hänen vaimonsa oli Tsendiin Dondogdulam (kuollut 1923). Hän teloitti vihollisiaan mutta ei surmannut siviiliväestöä.


title: Bogd Khan

text: Bogd Khan muutti Tiibetistä Mongoliaan vuonna 1874 ja asui siellä kuolemaansa asti. Kun kommunistit alkoivat nousta Mongoliassa, he aloittivat lokakampanjan Bogdia vastaan ja syyttivät häntä muun muassa pedofiliasta. Hän menetti valtansa 1919, kun kiinalaisia joukkoja saapui Mongoliaan. Hän joutui 1920 kotiarestiin ja vapautui siitä helmikuussa 1921 paroni von Ungern-Sternbergin joukkojen avulla, mutta von Ungern-Sternberg joukot kokivat tappion kommunisteille, ja Bogd Khan oli sen jälkeen käytännössä nukkehallitsija kuolemaansa asti.


title: Bogd Khan

text: Eräs aikalainen kertoo Bogdista: "Hän halusi palauttaa Mongolian yhtä suureksi kuin se oli Tšingis-kaanin aikana tai ainakin vapauttaa se Kiinan otteesta. Korkea-arvoiset virkamiehet pelkäsivät häntä mutta massat ihailivat. Hän hallitsi itsenäisesti Tiibetistä tai Kiinasta välittämättä". Puolalainen tutkimusmatkailija Ferdynand Ossendowski kertoo: "Hän havaitsi heti, jos häntä vastaan juonittiin ja kutsui juonijat Urgaan, mistä ei palattu elävänä."


title: Yleisluistelun Euroopan-mestaruuskilpailut 1910

text: Euroopan luistelumestaruudesta kilpailtiin Viipurissa 26.-27. helmikuuta 1910. Vain miehet kilpailivat. Kilpailut kuuluivat osana Viipurin kansainvälisiin talvikisoihin. Moskovan Sokol seuraa edustanut Nikolai Strunnikov voitti mestaruuden. Lopullisiin pisteisiin huomioitiin vain kaikki matkat loppuun saakka luistelleiden sijoitukset.


title: Annelies Verbeke

text: Annelies Verbeke (Dendermonde, 6. helmikuuta 1976) on belgialainen kirjailija, joka kirjoittaa flaamiksi. Häneltä on suomennettu romaanit "Nuku!" (2003) ja "Kalanpelastaja" (2009).


title: Annelies Verbeke

text: Verbeke on opiskellut germaanisia kieliä Gentin yliopistossa ja käsikirjoittamista Brysselin Erasmuskorkeakoulussa. Verbeken näytelmä "Dogdreaming" palkittiin yhtenä kahdestatoista näytelmästä European Pitch Pointissa 2003. Verbeke on julkaissut romaanit "Nuku!" (2003), "Reus" (”jättiläinen”, 2006), "Kalanpelastaja" (2009) ja "Dertig dagen" (”kolmekymmentä päivää”, 2015).


title: Linkolan soutajan päiväkirja

text: Linkolan soutajan päiväkirja on Eero Alénin muistelma työharjoittelusta kalastaja ja luonnonsuojelija Pentti Linkolan soutajana syksyllä 1994.


title: Paikkatietoportaali

text: Paikkatietoportaali on verkkosivusto, joka tarjoaa paikkatietoaineistoja tai paikkatietopalveluita. Esimerkki paikkatietoportaalista on suomalainen Paikkatietoikkuna, joka on Maanmittauslaitoksen ja muiden paikkatiedon tuottajien yhteistyö. Euroopan komission toteuttama oma INSPIRE-palvelu on kooste kansallisista paikkatietoportaaleista.


title: Miesten yleisluistelun maailmanmestaruuskilpailut 1910

text: Yleisluistelun maailmanmestaruudesta kilpailtiin Helsingissä 5.-6. maaliskuuta 1910. Vain miehet kilpailivat. Moskovan Sokol seuraa edustanut Nikolai Strunnikov voitti mestaruuden. Lopullisiin pisteisiin huomioitiin vain kaikki matkat loppuun saakka luistelleiden sijoitukset.


title: Messerschmitt P.1106

text: Messerschmitt P.1106 oli suunnitteluasteelle jäänyt saksalainen yksimoottorinen suihkuhävittäjä.


title: Messerschmitt P.1106

text: Konetyyppi kehitettiin samaan aikaan Messerschmitt P.1101:n kanssa, jolloin yritettiin kehittää parasta aerodynaamista ulkomuotoa yksimoottoriselle hävittäjälle.


title: Messerschmitt P.1106

text: P.1106:n muoto ei vastannut tavanomaista hävittäjää. Ohjaamo sijaitsi peräsimen kyljessä ja moottori etummaisena. Suihkumoottorin suihkuputki sijaitsi myös rungon keskellä, mikä oli myös hyvin epätavallista. Koneen myöhemmissä versioissa ohjaamo oli siirretty takaa eteen. Ensimmäisten versioiden aseistukseksi oli suunniteltu kahta 30 millimetrin MK 108 -tykkiä suihkumoottorin ilmanottoaukon yläpuolelle.


title: Aleksi Sihvonen

text: Aleksi Sihvonen (s. 2. huhtikuuta 1984) on suomalaisen Northerin ja Medicatedin murinalaulaja. Hän oli aiemmin Imperanon-yhtyeen laulaja ja kitaristi. Hän lopetti kitaran soiton vuonna 2006.


title: Taitoluistelun Suomen-mestaruuskilpailut 1910

text: Suomen taitoluistelumestaruudesta kilpailtiin Helsingissä 6. maaliskuuta 1910. Ohjelmassa oli vain miesten kilpailu, joka järjestettiin toisen kerran. Aiemmin mestaruudesta oli kilpailtu vuonna 1908. Mestaruuden voitti HSK:ta edustanut Walter Jakobsson.


title: Radivoj Korać

text: Radivoj Korać (5. marraskuuta 1938 Sombor – 2. kesäkuuta 1969 Sarajevo) oli jugoslavialainen koripalloilija. Hänen kunniakseen perustettiin Korać Cup. Myös Serbian cup on nimetty hänen mukaansa. Korać valittiin FIBA Hall of Fameen vuonna 2007.


title: Radivoj Korać

text: Korać aloitti seurakoripallon OKK Belgradin edustusjoukkueessa vuonna 1954. Seuran paidassa hän voitti Jugoslavian-mestaruuden vuosina 1958, 1960, 1963 ja 1964. Lisäksi hän voitti seitsemän kertaa sarjan pistetilaston. Vuonna 1965 Korać teki ottelukohtaiseksi piste-ennätyksekseen 99 pistettä. Vuonna 1967 hän siirtyi belgialaiseen Liège Basketiin, jossa hän voitti Belgian-mestaruuden. Ainoastaan yhden kauden jälkeen Korać vaihtoi italialaiseen Padovaan. Hän pelasi uransa loppuun asti seurassa, sillä hän kuoli auto-onnettomuudessa vuonna 1969.


title: Radivoj Korać

text: Korać edusti Jugoslavian koripallomaajoukkuetta 157 ottelussa. Hän oli muun muassa Rooman olympialaisten paras pisteidentekijä.


title: Oklahoma City Barons

text: Oklahoma City Barons (lyhyemmin OKC Barons) oli yhdysvaltalainen jääkiekkojoukkue, joka pelasi American Hockey Leaguessa. Joukkueen toiminta kesti kaudet 2010–2015 ja se pelasi kotipelinsä Cox Convention Centerissä Oklahomassa.


title: Oklahoma City Barons

text: Joulukuussa 2014 ilmoitettiin, että Oklahoma City Barons ja Edmonton Oilers eivät jatka sopimustaan kauden 2014-2015 jälkeen, ja että joukkueen toiminta lopetetaan.


title: Oklahoma City Barons

text: Suomalaispelaajista Teemu Hartikainen, Lennart Petrell, Antti Tyrväinen, Toni Rajala, Niko Hovinen, Iiro Pakarinen ja Frans Tuohimaa ovat edustaneet joukkuetta.


title: Painin Suomen-mestaruuskilpailut 1910

text: Vuoden 1910 painin Suomen-mestaruuskilpailut järjestettiin Porissa 19. - 20. maaliskuuta. Ne olivat järjestyksessään kolmannet SVUL:n painimestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa. Kilpailupaikkana oli Porin Teatteri.


title: Ota banaani!

text: Ota banaani! on suomalainen lastenohjelma, jota esitetään Yle TV2-kanavalla, Pikku Kakkosessa. 13-osaisen sketsisarjan ovat käsikirjoittaneet Minna Kivelä, Jukka Toivonen ja Ville Kiljunen. Ohjelmaa alettiin esittää vuonna 2011. Sarjassa näyttelevät Janne Kallioniemi, Heidi Kiviharju, Atte Järvelin, Ville Väisänen, Emma Saadetdin ja Lauri Kukkonen.


title: Formula Renault 3.5 -kausi 2012

text: Formula Renault 3.5 -kausi 2012 oli Formula Renault 3.5 -sarjan kahdeksas kausi. Kausi alkoi 5. toukokuuta Espanjan Alcañizista ja päättyi 21. lokakuuta Espanjan Barcelonaan.


title: Formula Renault 3.5 -kausi 2012

text: Luokan kalusto uudistui täysin kaudeksi 2012. Moottori vaihtui Nissanin 3,5-litraisesta V6-tuotantomoottorista Zytekin 3,4-litraiseen kisa-V8:iin. Uusi Dallara T12 -auto on varustettu Formula ykkösistä tutulla DRS-siivellä, jolla auton ilmanvastusta voidaan vähentää suorilla. Uuden auton uskotaan pystyvän GP2:n kierrosaikoihin.


title: Formula Renault 3.5 -kausi 2012

text: Sarjan mestaruuden voitti tulokaskauttaan ajanut hollantilainen Robin Frijns. Toiseksi sijoittui ranskalainen Jules Bianchi ja kolmanneksi brittiläinen Sam Bird.


title: Formula Renault 3.5 -kausi 2012

text: R = Sarjan tulokas kaudella 2012


title: Formula Renault 3.5 -kausi 2012

text: Uudet kuljettajat


title: Formula Renault 3.5 -kausi 2012

text: Paluun tekevät kuljettajat


title: Formula Renault 3.5 -kausi 2012

text: Poistuneet kuljettajat


title: Formula Renault 3.5 -kausi 2012

text: Tallia vaihtaneet kuljettajat


title: Ammunnan Suomen-mestaruuskilpailut 1910

text: Ammunnan Suomen-mestaruudesta kilpailtiin neljännen kerran Mikkelissä kesällä 1910. Kilpailuissa ammuttiin useita erikoikilpailuja, mutta Suomen mestaruus ratkaistiin 300 metrin matkalta ammutulla kilpailulla, jossa ammuttiin 20 lakausta pystystä, polvelta ja makuulta.


title: Erik Bulatov

text: Erik Vladimirovitš Bulatov (, s. 1933) on venäläinen taidemaalari. Hän opiskeli Surikovin instituutissa 1952–1958. Bulatovin mukaan tuohon aikaan venäläisestä avantgardesta ei puhuttu taidekouluissa mitään ja kaikki impressionismin jälkeinen taide puuttui museoista. Stalinin kuoleman jälkeenkin taideoppilaitoksissa jatkui stalinistinen linja. Valmistuttuaan Bulakov hankki elantonsa lastenkirjoja kuvittamalla. Ensimmäisen näyttelynsä hän piti vuonna 1965, mutta se suljettiin jo tunnin kuluttua avaamisesta.


title: Erik Bulatov

text: Vuosina 1960–1969 Bulatov perusti ystäviensä kanssa Sretenski Bulvar -ryhmän. 1970-luvulta alkaen Bulatov on käyttänyt maalauksissaan paljon typografisia elementtejä. Maalauksiin sijoitetut sanat sitovat työt sosialistisen realismin perinteeseen ja toisaalta kuvittavat diskurssin ja todellisuuden välistä ristiriitaa.


title: Erik Bulatov

text: 1980-luvun puolivälissä hänet tunnettiin Perestroikan taiteilijana, jonka työt symbolisoivat venäläisen taiteen uuden aikakauden alkua.


title: Erik Bulatov

text: Nykyisin Bulatov elää ja työskentelee Pariisissa.


title: Boris Gurevitš

text: Boris Gurevitš on ainakin seuraavien henkilöiden nimi:


title: Trill Entertainment

text: Trill Entertainment on yhdysvaltalainen levy-yhtiö, joka julkaisee syntyperäisten louisianalaisten musiikkia. Sen perusti Pimp C vuonna 2000.


title: Trill Entertainment

text: Trill Entertainment julkaisi elokuvan Ghetto Stories suoraan DVD:lle


title: Tori Amosin diskografia

text: Tämä on yhdysvaltalaisen laulaja-lauluntekijä Tori Amosin diskografia.


title: Pyöräilyn Suomen-mestaruuskilpailut 1910

text: Suomen pyöräilymestaruudesta kilpailtiin Kokkolassa 16.-17. heinäkuuta 1910. Vain miehet kilpailivat. Sievin Urheiluseuran Juho Jaakonaho voitti kaikki kilpailumatkat ja siten kiistattoman yleismestaruuden.


text: Parhaat tulokset:


title: Yhdystie 3382

text: Yhdystie 3382 on tie joka kulkee Kaanaalta Muroleelle ja sieltä Muroleen kanavan kautta Ylöjärven Karjulaan. Tien pituus on 18 kilometriä ja se on laadultansa erittäin mutkainen ja mäkinen.


title: Yhdystie 3382

text: Tie alkaa Seututien 338 risteyksestä Tampereen Kaanaalta, sieltä tie ensin kulkee noin kilometrin kunnes se kohtaa Etelä-Arontien, sitten tie jatkuu noin 4 kilometriä välillä metsiä ja välillä peltoja halkoen jonka aikana se sivuuttaa myös Vehkajärven, Pitkäjärven, Ylisenjärven ja Keskisen järvet, sitten tie kääntyy kohti koillista ja menee Muroleentietä muutaman sadan metrin verran kunnes se kohtaa Kekkoseen menevän Yhdystien 3383 risteyksen jossa tie kääntyy taas menemään kohti luodetta jonka tehtyä se saapuu välittömästi Muroleen kuntakeskukseen, kuntakeskuksen sivuutettua tie jatkuu noin kaksi kilometriä mutkaisena tienä jonka jälkeen se saapuu Koskelle jossa tie ohittaa Kosken asutusalueet jonka jälkeen tie ylittää Muroleen kanavan, sitten tie jatkuu erittäin mäkisenä ja mutkaisena tienä jonka jälkeen tie sivuaa Särkijärven, sivuutuksen tehtyään tie jatkuu seuraavat puolitoista kilometriä mutkitellen kunnes se kohtaa Moisionjärven jonka ohitettua tie jatkuu puolitoista kilometriä ja päättyy lopulta Seututien 337 risteykseen Ylöjärven Karjulassa.


title: Yhdystie 3382

text: Tien varrella sijaitsee tien kulussa mainittu Muroleen kanava joka on kesäaikaan kohtalaisen aktiivisessa käytössä laivaliikenteen osalta, kanava tosin ei sijaitse sen ylittävän tien takia hyvässä paikassa, sillä luoteesta päin tie tulee vaarallisen jyrkkää mäkeä tehden jossa se tekee samalla muutaman kohtalaisen jyrkän mutkan ja sitä myötä tulo kanavalle luoteesta on erittäin vaarallinen.


Viestijuoksun Suomen-mestaruuskilpailut 1910 olivat ensimmäiset viestijuoksun Suomen-mestaruuskilpailut. Kilpailut käytiin Porissa 30.–31. heinäkuuta 1910.


title: Viestijuoksun Suomen-mestaruuskilpailut 1910

text: Naisten viesti ei kuulunut viralliseen kilpailuohjelmaan.


title: Otradnoje

text: Otradnoje () on lukuisten paikkakuntien nimi Venäjällä ja Ukrainassa:


title: Vahterus

text: Vahterus Oy on vuonna 1990 perustettu levylämmönsiirtimiä valmistava yritys Uudenkaupungin Kalannissa.


title: Vahterus

text: Toimitusjohtaja Mauri Kontu perusti kolmen hengen yrityksen Kalannin Vahteruksen kylään vuonna 1990. Syksyllä 1993 tulipalo tuhosi suurimman osan koneista ja laitteista ja aiheutti muutaman kuukauden tuotantokatkon. Uudet tilat löytyivät entisestä Kalannin meijeristä, jossa Vahteruksen tuotantotiloja yhä sijaitsee.


title: Vahterus

text: Nykyisin yrityksessä työskentelee yli 200 henkilöä. Vuonna 2013 käyttöön otettu uusin halli laajensi kokonaistuotantoalan liki 12 000 neliömetriin.


title: Vahterus

text: Plate & Shell -lämmönsiirrin (PSHE) on ensimmäinen Vahteruksen kehittämä uuden sukupolven lämmönsiirrin. Siirtimen ytimenä on täysin hitsattu pyöreiden levyjen muodostama pakka, joka on putkimaisen vaipan sisällä. Plate & Shell -lämmönsiirtimessä on pyritty yhdistämään perinteisten putki- ja levylämmönsiirtimien parhaat ominaisuudet: kestävyys, kompakti koko ja tiivisteetön rakenne yhdistettynä hyvään lämmönsiirtokykyyn sekä korkeiden paineiden ja lämpötilojen sietoon.


title: Vahterus

text: Erityisesti kaasusovelluksiin kehitetty Plate& Ring -lämmönsiirrin (PRHE) muodostuu täysin hitsatusta pyöreästä levypakasta, joka on asennettu vaipan sisään. Rengasmainen virtauskanava mahdollistaa korkean lämmönsiirtokertoimen vaikka painehäviö pysyy matalana.


title: Vahterus

text: Vahterus Oy:n kehittämää teknologiaa hyödynnetään pääasiassa prosessi- ja kemianteollisuudessa, kylmätekniikassa, öljy- ja kaasuteollisuudessa ja energiateollisuudessa. Tuotteita käytetään yli 50 maassa, ja viennin osuus liikevaihdosta on yli 90 prosenttia. Vahteruksella on tytäryhtiöt Isossa-Britanniassa, Saksassa, Kiinassa ja Yhdysvalloissa.


title: Vahterus

text: Vuonna 2010 Vahterukselle myönnettiin valtakunnallinen yrittäjäpalkinto ja Turun kauppakamarin myöntämä vientipalkinto Maaliskuussa 2012 Turun kauppakorkeakoulun TSE exe valitsi Vahterus Oy:n toimitusjohtaja Mauri Konnun vuoden johtajaksi.


title: Vahterus

text: Vuonna 2015 Vahterus sai Tasavallan Presidentin kansainvälistymispalkinnon.


Vahterus


title: Tommy Gunn

text: Tommy Gunn on Sylvester Stallonen luoma ja Tommy Morrisonin esittämä kuvitteellinen hahmo elokuvassa "Rocky V".


title: Tommy Gunn

text: Tommy Gunn on kotoisin Oklahomasta ja hän asui perheessä, jossa hänen alkoholisoitunut isänsä hyväksikäytti häntä ja vaimoaan vuosia. Eräänä päivänä Tommyn jouduttua ongelmiin koulussa hänen isänsä pahoinpiteli hänet niin pahasti että Tommy ei pystynyt kävelemään viikkoon. Tommyn varttuessa hän alkoi nousta isäänsä vastaan ja sanoi hänen olleen ensimmäinen jonka hän on tyrmännyt. Samoihin aikoihin Tommy alkoi harrastaa nyrkkeilyä. Tommy oli voittanut seitsemän ottelua ennen kuin hän tapasi Rockyn toivoen tämän treenaavan häntä. Tommyllä oli myös amatööriennätys 45-1-0.


title: Tommy Gunn

text: Tommy kohtasi Rockyn kadulla ja pyysi häntä opettamaan hänelle joitakin hänen liikkeitään kehittyäkseen paremmaksi nyrkkeilijäksi. Samalla Rocky joutui George Washington Duken silmätikuksi, joka halusi Rockyn palaavan kehään jotta hänen suojattinsa Union Cane (josta tuli mestari Rockyn jäätyä eläkkeelle) voittaisi mestaruuden oikeasti. Rocky neuvoi Tommya käymään nyrkkeilysalillaan joku päivä.


title: Tommy Gunn

text: Tommyn saavuttua salille hän treenasi harjoitusvastustajaa vastaan ilman pääsuojusta. Vastustajan oltua voitolla Tommy suuttui ja alkoi lyömään häntä kunnes Rocky ja Paulie keskeyttivät hänet. Tilanteen rauhoituttua Tommy pyysi Rockya managerikseen. Hieman emmittyään Rocky suostui. Rocky antoi Tommyn jopa asua luonaan. Rockyn manageroimana Tommy voitti 15 ottelua lisää, kaikki tyrmäyksellä. Tommyn saadessa median huomiota hän huomasi jäävänsä Rockyn varjoon. Tällöin Duke näki tilaisuutensa ja lähestyi Tommya tarjoten hänelle tilaisuutta, jota Rocky ei voi tarjota. Rocky yrittää vakuuttaa Tommylle olevansa hänen puolellaan mutta Tommy hylkää Rockyn ja lähtee.


title: Tommy Gunn

text: 1. tammikuuta 1990 kun oli kulunut 15 vuotta Rockyn ja Apollon ensimmäisestä ottelusta Tommy otteli raskaan sarjan mestaruudesta Union Canea vastaan. Tommy tyrmää Canen ensimmäisessä erässä voittaen mestaruuden. Jälkeenpäin Tommy kiitti henkilöä jonka ansiota tämä oli sanoen henkilön olevan Duke eikä Rocky. Yleisö alkoi buuata Tommylle tämän kommentista ja Tommy joutui median kritisoimaksi heidän sanomalla Unionin olleen vain paperimestari koska ei ollut virallisesti voittanut mestaruusvyötä ja ettei Tommy ole mestari ennen kuin hän voittaisi oikean vastustajan. Duke aistii tilaisuutensa ja ehdottaa Tommylle että hänen tulee voittaa Rocky niin hänestä tulee oikea mestari.


title: Tommy Gunn

text: Tommy kohtaa Rockyn baarissa ja haastaa tämän mestaruusotteluun. Paulie mollaa Tommya sanoen hänen olevan vain vitsi jolloin Tommy iskee Paulien maahan. Rocky raivostuu ja haastaa Tommyn katutappeluun, joka hyväksyy haasteen Duken vastustuksista huolimatta. Rocky on aluksi voitolla kunnes Tommy pääsee niskan päälle ja on voittamaisillaan Rockyn kunnes Rocky saa näyn Mickeystä joka käskee Rockyn voittamaan Tommyn. Rocky käyttää katutappelumetodejaan Tommya vastaan ja lopulta iskee hänet bussia vasten ja tyrmää hänet. Tommy pidätetään ja Duke kutsuu häntä pummiksi. Duke yrittää saada Rockyn puolelleen mutta Rocky tyrmää Duken ja lähtee pois. Tommy ehti voittaa 23 ottelua ennen pidätystään ja on todennäköistä että hän menetti mestaruutensa tämän jälkeen. Elokuvan vaihtoehtoisessa lopussa Rocky tyrmättyään Tommyn tarjoaa hänelle apuaan minkä Tommy hyväksyy. Samalla eräs yleisöstä pyytää Tommylta nimikirjoitusta.


title: Tommy Gunn (täsmennyssivu)

text: Tommy Gunn on hahmo elokuvassa "Rocky V".


title: Tommy Gunn (täsmennyssivu)

text: Tommy Gunn voi viitata myös:


Suomen sotatarvikehankinnat talvisodan aikana-artikkeli käsittelee hankintoja, joita Suomen valtio teki talvisodan aikana niin koti- kuin ulkomailta puolustusvoimien tarpeisiin. Lisäksi artikkelissa viitataan lyhyesti mm. sotasaaliina Neuvostoliiton puna-armeijalta saatuun sotamateriaaliin. Osa ulkomailta hankitusta sotamateriaalista ehti maahan jo sodan aikana, mutta merkittävä osa materiaalista saapui Suomeen vasta Moskovan välirauhan solmimisen jälkeen.


title: Suomen sotatarvikehankinnat talvisodan aikana

text: Kokonaisuudessaan Suomen puolustusvoimien ulkomailta ostaman ja saaman materiaalin arvon laskettiin (toukokuun lopulla 1940 laaditun arvion perusteella) olleen noin "4,6 miljardia markkaa", joka vuoden 2008 euroiksi muutettuna tarkoittaa noin 1,474 miljardin euron summaa. Euromääräiseksi muutetun rahasumman suhteuttamisessa tulee ehdottomasti huomioida myös tuonaikaisten avustaneiden valtioiden silloiset taloudelliset mahdollisuudet. Tämän lisäksi Suomi vastaanotti merkittävää kansainvälistä humanitääristä apua.


text: Ulkomailta saadun ja hankitun materiaalin arvon suhteuttamiseksi tuon ajan puolustusmenoihin voidaan todeta, että vuonna 1938 hyväksytyn puolustusvoimien perushankintaohjelman mukaan sotatarvikkeiden hankintaan puolustusvoimien käyttöön olisi tullut käyttää seuraavan seitsemän vuoden aikana noin "2,7 miljardia markkaa".


text: Suomalaisen teollisuuden mobilisointi suoritettiin käytännössä vasta sodan jo sytyttyä 30. marraskuuta 1939. Sotaa ennen sotatarvikkeiden valmistukseen varatuista noin 500 tuotantolaitoksesta vain 126 oli ehtinyt saanut koetilauksia tai jo valmistaa sotamateriaalia puolustusvoimien tarpeisiin.


text: Sotateollisuuden käynnistäminen sodan ollessa jo käynnissä osoittautui vaikeaksi, koska valmistelut olivat jääneet rauhan aikana pahasti kesken. Sotatarvikkeiden tuotannon aloittaminen kesti osalta tuotantolaitoksia jopa vuoden ajan.


text: Suomessa valmistettiin talvisodan aikana vain kevyimpiin kaliberiluokkiin kuuluvia aseita. Näistä aseista kiväärikalibeeristen aseiden tuotanto oli osin jopa melko runsasta. Pistoolikaliberisten aseiden (etenkin konepistoolien) tuotanto oli merkittävää. Näiden lisäksi tuotettiin vain vaatimaton määrä 37 mm:n pst-tykkejä (105 kpl) ja merkittävämpi määrä 81 mm:n kranaatinheittimiä (272 kpl).


text: Ampumatarvikkeissa käsiaseiden ammusten tuotantomäärät olivat merkittäviä, mutta suurikaliberisempien aseiden ammusten tuotanto ei missään vaiheessa vastannut edes kulutusta. Suurimmat tuotannon ongelmat kohdistuivat etenkin tykistön ampumatarvikkeiden valmistukseen. Hankalimmiksi osoittautuivat mm. tykistön hylsyjen, sytyttimien ja ns. pohjanallien valmistus. Kriittisimmillään esim. kranaatinheittimien ammusten valmistuskapasiteettia ei pystytty juurikaan käyttämään hyväksi, koska sytyttimien valmistus laahasi pahasti jäljessä. Sodan loppuvaiheissa pystyttiin valmistamaan noin 6 000 heittimen kranaattia vuorokaudessa, mutta sytyttimiä valmistui samassa ajassa vain 1 200 kappaletta.


text: Kotimainen teollisuus oli valmistautunut valmistamaan vain tärkeimpiä raskaamman kaluston ammuksista (81 mm krh, 76 mm, 107 mm, 122 mm ja 152 mm). Muiden asekaliiberien osalta oltiin kokonaan tuonnin varassa tai jouduttiin tyytymään siihen, mitä varastoissa sattui olemaan. Sodan aikana ulkomailta saatiin hyvinkin erikaliiberista tykistökalustoa, joiden mukana hankittiin myös ampumatarvikkeita, koska ampumatarvikkeille ei ollut saatavissa täydennystä kotimaasta.


text:
Suomessa valmistettiin talvisodan aikana vain kevyempiin kaliberiluokkiin kuuluvia aseita, joita valmistui seuraavat määrät:
Muita aseiksi luokiteltavia tuotteita ei Suomessa valmistettu talvisodan aikana.


text: Suurimmat tuotannon ongelmat kohdistuivat etenkin tykistön ampumatarvikkeiden valmistukseen. Hankalimmiksi osoittautuivat mm. tykistön hylsyjen, sytyttimien ja ns. pohjanallien valmistus. Kriittisimmillään esim. kranaatinheittimien ammusten valmistuskapasiteettia ei pystytty juurikaan käyttämään hyväksi, koska sytyttimien valmistus laahasi pahasti jäljessä. Sodan loppuvaiheissa pystyttiin valmistamaan noin 6 000 heittimen kranaattia vuorokaudessa, mutta sytyttimiä valmistui samassa ajassa vain 1 200 kappaletta.


text: Kotimainen teollisuus pystyi valmistamaan talvisodan aikana seuraavat ampumatarvikemäärät. Muiden asekaliiberien osalta oltiin kokonaan tuonnin varassa tai jouduttiin tyytymään siihen, mitä varastoissa sattui olemaan.


text: Suomen puolustusvoimat saivat talvisodan aikana (ja sen jälkeen) useilta mailta erilaisia sotatarvikkeita. Kunkin maan lopullisesti luovuttamien ja myymien sotatarvikkeiden rahallisen arvon ja niiden merkityksen sotatapahtumiin määrittämistä vaikeuttaa kuitenkin muutama seikka :


text: Kokonaisuudessaan Suomen puolustusvoimien ulkomailta ostaman ja saaman sotamateriaalin arvon laskettiin olleen noin "4,6 miljardia markkaa". Vuonna 1938 hyväksytyn puolustusvoimien perushankintaohjelman mukaan sotatarvikkeiden hankintaan olisi tullut käyttää seuraavan seitsemän vuoden aikana noin "2,7 miljardia markkaa". Tämän lisäksi Suomi vastaanotti merkittävää kansainvälistä humanitääristä apua.


text: Eri maat luovuttivat tai myivät Suomelle erilaisia sotatarvikkeita, joista alempana olevaan maittaiseen luetteloon niistä on lueteltu tärkeimmäksi arvioitu materiaali ja niiden määrät. Luettelon alapuolella on esitetty omana alaotsikkonaan arviot tärkeimpien lähettäjämaiden luovuttaman sotamateriaalin rahallisesta arvosta tietyin reunaehdoin. Tässä luettelossa maat ovat järjestetty siinä järjestyksessä, missä niiden luovuttaman sotamateriaalin rahallinen arvo arvioitiin olevan suurimmasta pienimpään. -luettelon viite tämä ellei toisin mainita:Näiden maahan talvsodan aikana saapuneiden puolustusmateriaalierien lisäksi Suomeen saapui suuri määrä puolustusmateriaalia pian Moskovan välirauhan solmimisen jälkeen. Näistä muutamia esimerkkejä:


text: Aiemmin mainituista syistä johtuen kyseessä ovat vain arviot kunkin maan myymien ja/tai luovuttamien sotatarvikkeiden rahallisesta arvosta. Lisäksi luetteloon on kirjattu joitain huomioita kyseisen maan myymien tai luovuttamien sotatarvikkeiden Suomeen saapumisesta tai saapumattomuudesta ja mm. siitä, että ilmaiseksi luovutetuille tarvikkeille on pyritty määrittelemään edes rahamääräinen arvo :Suomalaiset saivat talvisodan aikana vallinneisiin olosuhteisiin ja maan taloudellisiin resursseihin nähden merkittävän sotasaaliin. Sotasaaliin arvoa nosti se, että vallattu sotamateriaali osoittautui suurelta osin moderniksi ja hyväkuntoiseksi. Lisäksi saaliiksi saadun materiaalin käyttöarvoa lisäsi se, että muun muassa jalkaväkiaseistuksen osalta kaliiberit olivat yhdenmukaisia suomalaisten omien aseiden kanssa. Saadun sotasaaliin tilastoinnissa esiintyy ristiriitaisuuksia, jotka johtuvat muun muassa vallatun materiaalin ilmoittamatta jättämisestä sekä sen myöhemmästä tuhoutumisesta.


text: Sotasaalismateriaalia otettiin käyttöön välittömästi sen valtaamisen jälkeen, jolloin etulinjassa taistelevien suomalaisjoukkojen tulivoima kasvoi välittömästi. Suuri osa sotasaaliista jouduttiin kuitenkin lähettämään kotirintamalle huollettavaksi ja korjattavaksi. Raskaamman aseistuksen osalta (esim. tykistö) jouduttiin kuitenkin ennen rintamalle lähettämistä hankkimaan valmiin tuliyksikön muu kalusto ja vetokalusto sekä kouluttamaan henkilöstö. Esimerkiksi sotasaaliiksi saaduista 138 tykistä ehdittiin talvisodan aikana palauttaa rintamalle taistelukäyttöön valmiina tuliyksiköinä vain 44 asetta.


title: Stairway to the Stars

text: ”Stairway to the Stars” on brittiläisen Sweet-yhtyeen kappale ja single vuodelta 1977. Se oli samalla yhtyeen viimeinen single, jonka julkaisi Euroopassa levy-yhtiö RCA Records.Väistö, Perttunen 2003, s. 61. Kappale ei onnistunut katkaisemaan yhtyeen kaupallista laskusuhdannetta – se ylsi vain sijalle 15 Länsi-Saksassa.


title: Stairway to the Stars

text: Euroopassa kappaletta ei julkaistu millään yhtyeen studioalbumilla, vaikka se äänitettiinkin "Off the Record" -albumin sessioissa. Yhdysvalloissa se kuitenkin julkaistiin "Off the Recordin" sikäläisellä painoksella. Yhdysvalloissa ”Stairway to the Stars” oli jo ilmestynyt vain kyseisessä valtiossa julkaistun ”Funk It Up” -singlen B-puolella. Kuitenkin kappale julkaistiin siellä myös erillisenä singlenä, jossa A-puolella oli laulun stereoversio ja B-puolella monoversio. Euroopassa singlen B-puolena oli ”Why Don’t You Do It to Me”.Väistö, Perttunen 2003, s.139.


title: Stairway to the Stars

text:
A-puoli
B-puoli


title: Tommy Gunn (pornonäyttelijä)

text: Tommy Gunn (s. 13. toukokuuta 1967) on taiteilijanimi yhdysvaltalaiselle pornonäyttelijälle.


title: Tommy Gunn (pornonäyttelijä)

text: Gunn aloitti uransa pornoelokuvissa vuonna 2004 ja hän saikin vuonna 2005 AVN Awardin parhaana uutena tulokkaana. Hän sai AVN-palkinnon myös parhaasta miessivuosasta vuoden 2005 elokuvassa "Pirates". Lisäksi hänet palkittiin vuonna 2007 vuoden parhaana esiintyjänä.


title: Tommy Gunn (pornonäyttelijä)

text: Gunn oli naimisissa pornonäyttelijä Rita Faltoyanon kanssa vuosina 2005–2008. Kysyttäessä elokuussa 2007 hän kertoi romanssistaan pornonäyttelijä Ashlynn Brookeen. He ovat sittemmin päättäneet suhteensa.


title: Tommy Gunn (pornonäyttelijä)

text: Vuonna 2009 Gunn ohjasi ja tähditti seikkailuelokuvan "Cummin' At You 3D".


title: Tommy Gunn (pornonäyttelijä)

text: Vuonna 2010 hän esiintyi televisiosarjan "Entourage" 7. tuotantokauden jaksossa 10 "Lose Yourself".


title: Dragan Kićanović

text: Dragan Kićanović (; s. 17. elokuuta 1954, Čačak) on serbialainen entinen koripalloilija. Hän voitti Mr. Europa-palkinnon kaksi kertaa. Hän toimi Serbian olympiakomitean presidenttinä vuosina 1996–2005.


title: Dragan Kićanović

text: Kićanović pelasi juniorina Zeleznicar Čačakin joukkueissa, joista hän siirtyi KK Borac Čačakiin. Hän pelasi joukkueessa vain yhden kauden ajan, jonka jälkeen KK Partizan hankki hänet. Seuran paidassa Kićanović voitti Korać Cupin kahdesti vuosina 1978 ja 1979. Lisäksi joukkue voitti kolme kertaa Jugoslavian-mestaruuden. Hän edusti seuraa vuoteen 1981 asti, jonka jälkeen hän siirtyi italialaiseen VL Pesaroon. Kićanović pelasi joukkueessa kaksi kautta, joiden aikana hänen suurimmaksi saavutukseksi jäi Cup-voittajien cupin voitto. Uransa viimeiseksi kaudeksi hän siirtyi Paris Basket Racingiin. Koripallouransa jälkeen hän toimi Partizanin seurajohtajana vuosina 1984–1994. Tänä aikana seura voitti yhden Euroliigan-mestaruuden.


title: Dragan Kićanović

text: Maajoukkuetasolla Kićanović edusti Jugoslaviaa 216 kertaa. Näistä otteluista 180 päättyi Jugoslavian voittoon. Olympialaisissa hän saavutti kultamitalin Moskovan olympialaisissa. MM-kilpailuissa Kićanović saavutti kolme mitalia, ja vuoden 1974 kisoissa hänet valittiin turnauksen arvokkaimmaksi pelaajaksi. EM-kilpailuissa hän johdatti maansa kolme kertaa maanosan mestariksi.


title: Outapaju

text: Outapaju ("Salix myrsinifolia" ssp. "borealis", synon. "Salix borealis") on mustuvapajun ("Salix myrsinifolia") pohjoinen alalaji.


title: Outapaju

text: Outapaju kasvaa mustuvapajun nimialalajia "myrsinifolia" useammin puumaiseksi, 4–8 metriä korkeaksi. Sen haarat ovat karvaisia, vuosikasvaimet ja silmut ovat pitkäkarvaisia. Lehtien lapa on 6–7 senttimetriä pitkä ja soikea. Ne ovat sekä ylä- että alapinnalta karvaisia. Alalaji kukkii vasta lehtien puhjettua.


title: Outapaju

text: Outapaju on yksi kolmesta mustuvapajun Suomessa kasvavasta alalajista. Se kasvaa yleisenä aivan pohjoisimmassa Lapissa ja harvinaisena paikoin etelämpänä Pohjois-Suomessa. Sen kasvupaikkoja ovat lehdot, lehtomaiset metsät ja rehevät korvet. Enontekiön ja Utsjoen tunturilehdoissa ja rehevissä tunturikoivikoissa outapajua tavataan usein puuna pääpuulajin tunturikoivun lisäksi.


title: Walkalone

text: Walkalone on suomalainen, nelihenkinen rockmusiikkia soittava yhtye. Walkalonen ensimmäinen single ”Echoes” sekä siihen tehty musiikkivideo julkaistiin 19. syyskuuta 2011. Walkalonen debyyttialbumi ”The Stand” julkaistiin 9.11.2011, albumin julkaisijana toimii yhtyeen oma levymerkki K.O Industries.


title: Walkalone

text: Walkalone perustettiin Helsingissä alkuvuodesta 2007. Nykykokoonpanon jäsenistä olivat tuolloin mukana laulaja Jussi Kari ja rumpali Keijo "KO" Ristolainen. Yhtyeen ensimmäisen demon aikana kitaristina toimi Rauno Widing, myöhemmin mukaan tuli myös yhtyeen nykyinen basisti Janne Katalkin. Vuonna 2008 Rauno Widing lopetti yhtyeessä ja kitaraan siirtyi Antti Laitinen.


title: Walkalone

text: Walkalone äänitti useita demoja ja keikkaili aktiivisesti vuosina 2007-2011. Vuonna 2011 Walkalone solmi sopimuksen Playground Music Finlandin kanssa ja julkaisi debyyttisinglensä sekä -albuminsa. Samaan aikaan yhtye solmi yhteistyösopimuksen keikkajärjestäjä Live Nation Finlandin kanssa.


title: Melassi

text: Melassi on paksu siirappimainen aine, jota saadaan sokeriruo’on mehusta tai sokerijuurikkaasta sivutuotteena sokerin valmistuksessa. Melassi sisältää edelleen sokeria sekä myös muita vesiliukoisia aineita.


title: Melassi

text: Melassi sisältää noin 60 prosenttia sokeria (sakkaroosia ja raffinoosia) mutta myös orgaanisia happoja, betaiinia, vitamiineja ja noin kolme prosenttia suoloja. Sana melassi tulee portugalin kielen sanasta melaço, kreikaksi μέλι (meli, mel). Ravintoarvot 100 grammaa kohden: proteiinia 1,9 g, hiilihydraatteja 74,7 g, rasvaa 0,2 g, kalsiumia 596 mg, magnesiumia 197 mg, rautaa 21,7 mg, kaliumia 2 421 mg ja B6-vitamiinia 0,3 mg.


title: Rengaskirsihyttynen

text: Rengaskirsihyttynen ("Culiseta annulata") on hyttysiin ("Culicidae") kuuluva sääskilaji ("Nematocera").


title: Rengaskirsihyttynen

text: Rengaskirsihyttynen on eräs suurimmista hyttyslajeista. Sen siivet ovat täplikkäät, ja takaruumis sekä jalat valkovöiset.


title: Rengaskirsihyttynen

text: Lajia tavataan Etelä-Suomessa.


title: Rengaskirsihyttynen

text: Laji viihtyy monenlaisissa ympäristöissä, ja usein sitä tavataan myös sisätiloissa. Hedelmöittyneet naaraat talvehtivat. Rengaskirsihyttyset lentävät yleensä isoissa parvissa. Laji pistää myös ihmistä melko tavallisesti.


title: Korpihyttynen

text: Korpihyttynen ("Aedes punctor") eli rämehyttynen on hyttysiin ("Culicidae") kuuluva sääskilaji ("Nematocera").


title: Korpihyttynen

text: Korpihyttysen takaruumis on ruskea, ja sen jaokkeissa on vaaleita, lovellisia vöitä. Naaraiden takaruumis on kärjestään terävä, kun taas koiraiden huulirihmat ovat kärjistään pullistuneet. Lajin jalat ovat tummat.


title: Korpihyttynen

text: Laji on yleinen koko Suomessa ja on yksi 24 Suomessa tavattavasta "Aedes"-sukuun kuuluvasta hyttyslajista.


title: Korpihyttynen

text: Lajin toukat elävät metsien ja suoalueiden pienissä ja happamissa vesistöissä. Laji pistää melko usein myös ihmistä.


title: Luke Donald

text: Luke Campbell Donald (s. 7. joulukuuta 1977) on brittiläinen golfinpelaaja, joka pelaa ammattilaisena PGA-kiertueella ja Euroopan kiertueella. Tammikuussa 2007 hän oli hetken aikaa maailmanlistalla parhaiten sijoittunut eurooppalaispelaaja, ja toukokuussa 2011 hän nousi maailmanlistan ykköseksi voitettuaan BMW PGA Championship -turnauksen. Major-turnauksissa hän on sijoittunut parhaimmillaan kolmanneksi Mastersissa 2005 ja PGA Championshipissa 2006. Vuonna 2011 hän voitti sekä PGA Tourin, että European Tourin rahalistan ja nousi hetkellisesti maailmanlistan ykköseksi.


title: Comédia infantil

text: Comédia infantil on ruotsalaisen kirjailijan Henning Mankellin kirjoittama vuonna 1995 julkaistu romaani, joka kertoo mosambikilaisten katulasten elämästä. Sen päähenkilö on noin 10-vuotias Nelio, joka on paennut suurkaupunkiin rosvojoukon tuhottua hänen kotikylänsä.


title: Comédia infantil

text: Nelio on vakavasti haavoittunut ampumisvälikohtauksessa, kun öisin leipomossa yksin työskentelevä José Antonio Maria Vaz löytää hänet, sitoo hänen haavansa ja vie leipomon katolle lepäämään. Nelio ei halua sairaalaan ennen kuin on kertonut hänelle elämäntarinansa, johon kuluu yhdeksän yötä. Sen jälkeen Nelio kuolee.


title: Comédia infantil

text: Kirja ei nimestään huolimatta ole tyylilajiltaan komedia, joskin siinä on jonkin verran tragikomediaa.


title: Comédia infantil

text: Kirjan pohjalta on tehty samanniminen elokuva vuonna 1998.


title: Tyrin Turner

text: Tyrin Turner (s. 17. heinäkuuta 1972) on yhdysvaltalainen näyttelijä ja rapmuusikko. Turner aloitti elokuvauransa 1990-luvun alussa. Elokuvien lisäksi hän on näytellyt muun muassa vuosina 1995-1997 "Chicagon lääkärit" -televisiosarjassa.


title: Tyrin Turner

text: Vuonna 1998 Turner liittyi Rap-a-Lot Recordsiin ja hänen odotettiin julkaisevan albumin. Albumia ei kuitenkaan koskaan julkaistu.


title: El Salvadorin historia

text: El Salvadorin historia alkaa noin kolmetuhatta vuotta eaa., jolloin Keski-Amerikkaan vaelsi nahua-intiaaneja. Nahuoiden alaryhmä pipil-intiaanit asuttivat nykyistä El Salvadoria. Pipilit olivat pääosin maanviljelijöitä, mutta perustivat joitakin kaupunkeja, joista jotkut ovat kehittyneet nykyisiksi kaupungeiksi.


title: El Salvadorin historia

text: Konkistadori Pedro de Alvarado valloitti El Salvadorin pipil-intiaaneilta vuoden 1524 aikana. Viimeinen alkuperäisväestön vastarinta päättyi 1540-luvun alkuun mennessä.


title: El Salvadorin historia

text: El Salvador itsenäistyi naapureidensa (muun muassa Guatemala ja Honduras) kanssa Espanjasta vuonna 1821, ja ne liitettiin Meksikoon 1822. Elsalvadorilaiset vastustivat tätä ja vaativat Keski-Amerikalle itsenäisyyttä. Kenraali Manuel José Arcen alaisuuteen perustettiin Keski-Amerikan liittovaltio 1823. Se hajosi lopullisesti 1838 ja El Salvadorista tuli itsenäinen tasavalta. Valtion alkuvaihetta leimasivat toistuvat vallankumoukset.


title: El Salvadorin historia

text: Presidentti Gerardo Barriosin aikana 1859–1863 maassa alettiin viljellä kahvia. Valta alkoi vaihtua normaalimmalla tavalla vasta vuoden 1871 jälkeen, mutta maata hallitsivat silti edelleen samat perheet, klaanit ja taloudelliset edut.


title: El Salvadorin historia

text: Wall Streetin pörssiromahdus 1929 ajoi San Salvadorinkin lamaan, mikä ajoi kahvinviennin ja kahvityöläisten palkat alas. Siviilivalta maassa oli vielä 1931, mutta se loppui kun kenraali Maximiliano Hernández Martínez kaappasi vallan. Maan alkuperäisväestö tuhottiin lähes kokonaan vuonna 1932, kun noin 30 000 tapettiin työväenpuolueen johtaja Agustín Farabundo Martín johtaman talonpoikien kansannousun kukistamisessa. Tapausta kutsuttiin jälkikäteen nimellä La Matanza, kansanmurha.


title: El Salvadorin historia

text: 1970-luvulta lähtien vuorottelivat sotilasvalta ja epärehellisillä vaaleilla valitut hallitukset. Vuoden 1961 vallankaappauksen jälkeen perustettiin konservatiivinen PCN-puolue ("Partido de Conciliación Nacional"), joka sai haltuunsa kaikki parlamentin paikat. PCN pysyi vallassa 1979 asti, vaikka sitä syytettiinkin ihmisoikeusrikkomuksista. Vuonna 1969 maa kävi Hondurasin kanssa kalliiksi tulleen ja ratkaisemattomana päättyneen niin sanotun jalkapallosodan, jonka taustana oli jalkapallo-ottelun lisäksi salvadorilaisten työläisten kohtelu Hondurasissa.


title: El Salvadorin historia

text:
Sotilashallinnon vuosikymmenten aikana taloudellista poliittista valtaa piti "catorce" eli alkujaan 14 liikemiehen perhe. Niinpä El Salvador säilyi pitkään liikemiesoligarkian johtamana feodaalisena yhteiskuntana ja mantereen köyhimpänä. Paha aliravitsemus ja lääkärinhoidon puute olivat tavallisia. Maanomistus oli yhtä epätasainen kuin monissa muissakin Latinalaisen Amerikan maissa. Kuudella perheellä oli maata saman verran kuin 270 000 perheellä. Vielä vuonna 1979 1,9 % omisti 57,5 % maasta, ja vastaavasti 91,4 % omisti vain 21,9 % maasta.
Suhdanneherkkä vientikasvien kahvin, puuvillan ja sokeriruo'on viljely yleistyi ajan mukana. Väki pakeni maaseudun köyhyyttä kaupungin slummeihin, ja myös maasta pois.


title: El Salvadorin historia

text: Eversti Benjamín Mejían vuoden 1972 epäonnistuneesta kaappausyrityksestä alkaen maassa alkoi esiintyä vasemmistolaista terrorismia. Kaappaukset ja iskut hallitusta vastaan yleistyivät lähinnä Ejército Revolucionario del Pueblon (ERP) ja Fuerzas Populares de Liberación "Farabundo Martín" (FPL) tekeminä. Vuoden 1979 Nicaraguan Somozan kaatumisen ja sandinistivallankumouksen jälkeen maassa toimi jo viisi sissiliikettä. Presidentti Arturo Armando Molina yritti saavuttaa kannatusta maauudistuksella ja kokosi maaseudulla talonpojista hallitusta tukevan liikkeen Organizacion Democratica Nacionalista (Orden). Ordenissa oli 1970-luvun lopulla 100 000 jäsentä ja se toimi hallituksen puolisotilaallisena joukkona ja ilmiantoverkostona.


title: El Salvadorin historia

text: Sota kiihtyi 1970-luvun lopulta lähtien. Heinäkuussa 1975 ja helmikuussa 1977 armeija tulitti mielenosoittajia pääkaupungissa. Vuonna 1977 presidentiksi valittiin kenraali Carlos Humberto Romero, jonka siviilien ja Nuorten sotilaiden uudistusmielinen juntta ("Junta de Gobierno Revolucionario") syrjäytti 1979 pelätessään maassa marxilaisten pääsevän valtaan kuten Nicaraguassa Somozan jälkeen ja huolestuessaan talouden syöksykierteestä. Juntta hajotti Ordenin ja kansallisti kahvikaupan. Junttaan asetetut toiveet olojen paranemisesta olivat turhia, juntta kidutti ja tapatti tuhansia pidätettyjä. Armeijan, kansalliskaartin, poliisin, falangin ja puolisotilaallisten Ordenin ja Valkoisten soturien harjoittama terrori ei pystynyt kukistamaan sissejä. Poliittisen toiminnan voimakas polarisoituminen näkyi siinä, että junttaa vastusti aktiivisesti arkkipiispa don Romero, opiskelijoiden vallankumouseliitti ja sissijärjestöjä.


title: El Salvadorin historia

text: Romeron jälkeen tuli seuraava juntta, mikä vain kiihdytti sotaa. 22. tammikuuta 1980 mielenosoituksessa ammuttiin 24. Vuosina 1979–1981 hallituksen tukemat oikeistolaiset kuolemanpartiot tappoivat noin 30 000. Kuolemanpartioista ensimmäinen oli eliminointisota – antikommunistinen vapautusarmeija (Fuerzas Armadas de Liberación Anticomunista – Guerra de Eliminación; FALANGE) ja myöhempiä valkoisten sotureiden liitto (Unión Guerrera Blanca; UGB).


title: El Salvadorin historia

text: Neljä vasemmistolaista liikettä perustivat tammikuussa 1980 Méxicossa Frente Farabundo Martí para la Liberación Nacionalin (FMLN), joka teki ensimmäisen suuremman hyökkäyksensä hallitusta vastaan 10. tammikuuta 1981. Yksi merkittävimpiä sisällissodan tapahtumia oli arkkipiispa Óscar Romeron murha kirkossaan 1980. Romeron hautajaisista tuli mielenosoittajien ja turvallisuusjoukkojen yhteenotto. Kun neljä yhdysvaltalaista nunnaa ja kaksi AIFLD:n avustustyöntekijä ammuttiin 1980, presidentti Jimmy Carter lopetti Yhdysvaltain sotilas- ja talousavun maan hallitukselle, mutta myönsi 10 miljoonaa dollaria lisää apua FMLN:n hyökkäyksen jälkeen.


title: El Salvadorin historia

text:
Vuonna 1980 juntta valitsi presidentiksi maanpaosta palanneen vasemmistolaisen José Napoleón Duarten. Yhdysvalloissa presidentin vaihduttua Ronald Reaganiksi 1981, kierrätettiin hallinnossa dokumenttia "Communist Interference in El Salvador", jossa korostettiin Nicaraguan, Kuuban ja Neuvostoliiton tukea FMLN:lle, ja Yhdysvallat lisäsikin runsaasti tukeaan juntalle. Kongressi määräsi kuitenkin toimittamaan puolivuosittaisen raportin maan ihmisoikeustilanteesta.
Duarte oli antikommunisti, ja Reaganin hallinto tuki häntä, ja rohkaisi häntä järjestämään demokraattiset vaalit 1982 hallituksen laillistamiseksi. Vasemmistopuolueet boikotoivat niitä ja väkivaltaisuuksissa kuoli muun muassa vaalipäivänä ainakin 40. Duarten kristillisdemokraatit saivat eniten paikkoja perustuslakia säätävään kokoukseen, mutta oikeistopuolueet ARENA ja PCN estivät Duarten jatkokauden. Armeijan hyväksymistä ehdokkaista valittiin Alfredo Cristianin johtama väliaikaishallitus, joka palveli 1984 vaaleihin asti, jotka Duarte voitti ARENA:n Roberto d'Aubuissonia vastaan, jonka epäiltiin sotkeutuneen arkkipiispa Romeron murhaan.


title: El Salvadorin historia

text: Vuonna 1982 sisällissodassa kuoli 60 ihmistä päivässä, sotilaat käyttivät siviilejä vastaan napalmia ja kemiallisia aseita.


title: El Salvadorin historia

text: Vuonna 1984 sissit kaappasivat presidentin tyttären ja pakottivat presidentin neuvotteluihin vastoin opposition ja armeijan halua. Kristillisdemokraatit saivat 33 paikkaa ja oikeistopuolueet ARENA 13 ja PCN 12 vuoden 1985 vaaleissa. Sissisota jatkui. Elokuussa 1987 Duarte neuvotteli rauhansopimuksesta, johon ei päästy.


title: El Salvadorin historia

text: Vuonna 1989 FMLN:n hyökkäykset kiihtyivät ja kohdistuivat muun muassa San Salvadorin rikkaampia asuinalueita vastaan. Presidentiksi valittiin ARENAn Alfredo Cristiani kyseenalaisella tavalla järjestetyissä vaaleissa. Sissit kuitenkin suostuivat rauhanneuvotteluihin. Hallitus tunnusti 1991 FMLN:n poliittiseksi puolueeksi ja se ja hallitus solmivat rauhansopimuksen samana vuonna. Hallitus myönsi 1993 armahduksen niille, joita YK:n tutkimuskomission tekemä selvitys syytti ihmisoikeusrikkomuksista. Sisällissodassa arvioidaan kuolleen 70 000 henkeä.


title: El Salvadorin historia

text: ARENAn ehdokas Armando Calderon Sol valittiin presidentiksi 1994. FMLN paransi asemiaan 1997 parlamenttivaaleissa. ARENAn ehdokas Francisco Flores Pérez valittiin 1999 presidentiksi. Maaliskuun 2000 vaaleissa FMLN:sta tuli suurin puolue, mutta se ei saanut määräenemmistöä. Tammikuussa 2001 maa otti valuutakseen Yhdysvaltain dollarin, joka korvasi colónin.


title: El Salvadorin historia

text: 21. tammikuuta 2001 7,6 richterin maanjäristys tappoi noin 1000 ihmistä. Sitä seurasi 500 jälkijäristystä ja tasan kuukauden myöhemmin toinen 6,6 richterin järistys, joka surmasi 300 lisää. Järistykset jättivät kuudenneksen väestöstä, suunnilleen miljoona henkeä kodittomiksi.


title: El Salvadorin historia

text: Maaliskuun 2003 vaaleissa FMLN voitti jälleen ja sai 31 paikkaa 84-paikkaisesta parlamentista. ARENA sai 29 ja liittoutui 14 paikkaa saaneen PCN:n kanssa.


title: El Salvadorin historia

text: Elokuussa 2003 Floresin hallinto lähetti 360 sotilasta Yhdysvaltain johtamaan koalitioon Irakin sotaan.


title: El Salvadorin historia

text: Maaliskuussa 2004 ARENAn ehdokas Tony Saca valittiin presidentiksi 57,71 %:lla äänistä.


title: El Salvadorin historia

text: Lokakuussa 2005 Ilamatepecin tulivuori (myös Santa Ana) purkautui ja muutamia päiviä myöhemmin maahan iski hurrikaani Stan.


title: El Salvadorin historia

text: Maaliskuussa 2006 El Salvador ratifioi ensimmäisen Väli-Amerikan maana CAFTA-vapaakauppasopimuksen Yhdysvaltojen kanssa. 12. maaliskuuta 2006 vaaleissa ARENA kesäsi 34 edustajaa ja FMLN 32.


title: El Salvadorin historia

text: Vuonna 2009 FMLN nousi tammikuun parlamenttivaaleissa maan suurimmaksi puolueeksi. Maaliskuun presidentinvaaleissa FMLN:n ehdokas Mauricio Funes valittiin maan presidentiksi


title: Bundeskanzleramt

text: Bundeskanzleramt (lyhenne BK, BKAmt) on Saksan liittokanslerin virasto. Sitä on johtanut vuodesta 2009 alkaen kristillisdemokraatti Ronald Pofalla, Merkelin hallituksen salkuton ministeri.


title: Bundeskanzleramt

text: Liittokanslerin viraston tehtävät ovat:


title: Bundeskanzleramt

text: Virasto on jaettu kuuteen osastoon:


title: Bundeskanzleramt

text: Tämä jaottelu noudattelee politiikan suuria asiakokonaisuuksia, esim. kohta 2 koskee maan ulkoasiainministeriöä.


title: Kaho Naa… Pyaar Hai

text: Kaho Naa… Pyaar Hai () on Rakesh Roshanin ohjaama ja tuottama intialainen Bollywood-elokuva vuodelta 2000. Päärooleja näyttelevät Roshanin poika Hrithik Roshan ja Amisha Patel molempien ensimmäisessä elokuvassa.


title: Kaho Naa… Pyaar Hai

text: "Kaho Naa… Pyaar Hai" oli vuoden menestynein Bollywood-elokuva. Se voitti kahdeksan Filmfare Awards -palkintoa. Hrithik Roshanista tuli ainoa näyttelijä, joka on voittanut sekä parhaan miestulokkaan että parhaan miespääosan Filmfare Awards -palkinnon samasta elokuvasta.


title: Kaho Naa… Pyaar Hai

text: Elokuvassa rikas tyttö ja köyhä laulaja rakastuvat, mutta kohtalo pääsee yllättämään.


title: Uinnin Suomen-mestaruuskilpailut 1910

text: Suomen uintimestaruuksista kilpailtiin useammassa eri paikassa ja eri aikoina.


title: Uinnin Suomen-mestaruuskilpailut 1910

text: Vaasassa 23. - 24. heinäkuuta ratkaistiin mestaruudet vesipallossa ja 1 000 metrin vapaauinnissa.


title: Uinnin Suomen-mestaruuskilpailut 1910

text: Tampereella 3. - 31. heinäkuuta ratkaistiin mestaruudet miesten suorissa kerroshypyissä ja naisten 100 metrin vapaauinnissa.


title: Uinnin Suomen-mestaruuskilpailut 1910

text: Porissa 7. elokuuta ratkaistiin miesten 200 metrin rintauinnin mestaruus.


title: Uinnin Suomen-mestaruuskilpailut 1910

text: Helsingissä 13. - 14. elokuuta ratkaistiin miesten 100 metrin vapaauinnin, kerroshyppyjen, naisten suorien hyppyjen, miesten ponnahduslautahyppyjen ja 4 x 50 metrin viestiuintimestaruudet.


title: Uinnin Suomen-mestaruuskilpailut 1910

text: Vesipallomestaruuden voitti Helsingfors Simsällskap voittamalla Vaasan Uimaseuran maalein 4-1.


title: Anthony Phillips

text: Anthony Phillips (oik. Anthony Edwin "Ant" Phillips, s. 23. joulukuuta 1951) on englantilainen multi-instrumentalisti, joka on parhaiten tunnettu yhtenä Genesiksen perustajajäsenenä. Hän soitti kitaraa ja lauloi taustalauluosuuksia vuoteen 1970. Phillips jätti Genesiksen toisen albumin "Trespassin" levyttämisen jälkeen. Hän kärsi esiintymiskammosta ja lähti yhtyeestä lääkärin kerrottua, että se olisi parasta hänen tilanteessaan. Hänet tunnetaan 12-kielisen kitaran soitosta, ja hänen vaikutustaan voi kuulla läpi koko Genesiksen varhaisen tuotannon.


title: Anthony Phillips

text: "Nursery Cryme" -albumilla, joka oli Genesiksen ensimmäinen Phillipsin jälkeen, on kaksi kappaletta, jotka olivat jäänteita ajalta Phillipsin ajalta, ”The Musical Box” ja ”The Fountain Of Salmacis”. Erityisesti ”The Music Box” on pysynyt fanien suosiossa.


title: Anthony Phillips

text: Lähtönsä jälkeen Phillips opiskeli klassista musiikkia (erityisesti klassista kitarointia) ja teki levytyksiä yhteistyössä mm. Harry Williamsonin, Mike Rutherfordin ja Phil Collinsin kanssa. Hän soitti koskettimia Peter Gabrielin demoilla vuonna 1967. Hänen ensimmäinen oma sooloalbuminsa, "The Geese and the Ghost", julkaistiin 1977. Albumi on saanut vuosien myötä kulttimaineen fanien keskuudessa.


title: Deutscher Buchpreis

text: Deutscher Buchpreis ("Saksan kirjapalkinto") on Saksan kustantajien ja kirjakauppiaiden yhdistyksen Börsenverein des Deutschen Buchhandelsin vuosittain myöntämä palkinto parhaalle saksankieliselle kaunokirjalliselle teokselle. Palkintosumma on 25 000 euroa, lisäksi viisi finalistia saa kukin 2 500 euroa. Palkinnot myönnetään vuosittain Frankfurtin kirjamessujen yhteydessä järjestettävässä tilaisuudessa.


title: Deutscher Buchpreis

text: Palkinto on perustettu 2005 lisäämään saksaksi kirjoittaviin kirjailijoihin kohdistuvaa huomiota. Se on ideoitu esimerkiksi sellaisten palkintojen kuin Booker-palkinto ja Prix Goncourt pohjalta.


title: Ornitiiniaminotransferaasi

text: Ornitiiniaminotransferaasi on entsyymi, joka katalysoi aminoryhmän siirtämistä ornitiinilta α-ketohapolle, jolloin ornitiinista muodostuu glutamaatti-δ-semialdehydiä, joka on tasapainossa syklisen Δ-pyrroliini-5-karboksyylihapon kanssa. Tyypillisesti aminoryhmän vastaanottajana on α-ketoglutaarihappo, josta muodostuu glutamiinihappoa. Ornitiiniaminotransferaasi on tärkeimpiä ornitiinin aineenvaihduntaan osallistuvia entsyymejä ja reaktion tuote glutamaatti-δ-semialdehydi on välituote proliiniaminohapon biosynteesissä. Ornitiiniaminotransferaasin EC-numero on EC 2.6.1.13 ja CAS-numero 9030-42-6.


title: Ornitiiniaminotransferaasi

text: Rakenteeltaan ornitiiniaminotransferaasi koostuu kuudesta samanlaisesta alayksiköstä, eli se on heksameeri. Alayksiköt ovat kooltaan noin 45 kDa. Toiminnaltaan entsyymi poikkeaa useista muista aminotransferaaseista siten, että siirtyvä aminoryhmä on sivuketjussa eikä karboksyyliryhmään nähden α-asemassa oleva aminoryhmä. Entsyymi muistuttaa rakenteeltaan paljon GABA-aminotransferaasia. Toimiakseen entsyymi tarvitsee kofaktorikseen pyridoksaalifosfaatin. Ornitiinitransaminaasia esiintyy ihmisellä lähes kaikissa kudoksissa, ja se on mitokondriaalinen entsyymi.


title: Ornitiiniaminotransferaasi

text: Pyridoksaalifosfaatti muodostaa ornitiiniaminotransferaasin erään lysiiniaminohapon kanssa aldimiinin eli Schiffin emäksen. Ornitiinimolekyyli sitoutuu aktiiviseen kohtaan ja muodostaa aldimiinin pyridoksaalifosfaatin sivuketjun aminoryhmän kanssa. Tätä seuraa ornitiinin γ-asemassa olevan hiilen deprotonointi ja hydrolyysi, jolloin vapautuu glutamaatti-γ-semialdehydi ja pyridoksaalifosfaattiin on liittynyt aminoryhmä, jolloin on muodostunut pyridoksamiinifosfaattia. Pyridoksamiinifosfaatti ja α-ketoglutaarihappo sitoutuvat ja kofaktori luovuttaa aminoryhmän hapolle, minkä jälkeen glutamiinihappomolekyyli vapautuu entsyymistä.


title: Ornitiiniaminotransferaasi

text: Yksi ornitiiniaminotransferaasin voimakkaimmista inhibiittoreista on ornitiinin johdannainen 5-fluorimetyyliornitiini. Muita entsyymin inhibiittoreita ovat muun muassa kanaliini ja gabakuliini.


title: Ornitiiniaminotransferaasi

text: Ornitiiniaminotrasferaasin puutos johtuu kolmesta tai neljästä mutaatiosta, jotka ovat resessiivisesti autosomien kautta periytyviä. Toimivan entsyymin puutos johtaa ornitiinin kertymiseen elimistöön; pitoisuudet voivat olla tyypillisesti 6–15-kertaiset verrattuna tavanomaisiin pitoisuuksiin. Muita poikkeavuuksia voivat olla lysiinin, kreatiniinin ja fosfokreatiniinin määrän vahäisyys elimistössä. Ornitiinitransaminaasin puutos on yhteydessä silmänpohjan pyörörappeumaan, joka on edetessään sokeuden aiheuttava sairaus. Ornitiinitransaminaasin puutos on yleisintä Pohjoismaissa, erityisesti Suomessa. Kreatiini ja fosfokreatiini ovat biologisesti aktiivisia aineita. Kreatiniini on kreatiinin hydrolysoitumisesta tuleva tuote, joka on kuona-aine ja poistuu munuaisten kautta elimistöstä.


title: Ana Drev

text: Ana Drev (s. 6. elokuuta 1985 Šmartno ob Paki) on slovenialainen alppihiihtäjä.


title: Ana Drev

text: Drev sijoittui Torinon olympialaisissa 2006 suurpujottelussa yhdeksänneksi. Val d'Isèren MM-kilpailuissa 2009 hän oli samassa lajissa neljästoista, Schladmingin MM-kisoissa 2013 kymmenes ja Sankt Moritzissa 2017 seitsemäs. Nuorten MM-kilpailuissa hän oli parhaimmillaan yhdeksäs suurpujottelussa 2002.


title: Ana Drev

text:
Drev saavutti ensimmäiset maailmancup-pisteensä oltuaan 25:s Söldenin suurpujottelussa
lokakuussa 2004. Kymmenen parhaan joukkoon hän sijoittui ensimmäisen kerran oltuaan kahdeksas Panoraman suurpujottelussa marraskuussa 2007. Ensimmäisen palkintokorokesijoituksensa hän saavutti tammikuussa 2016 oltuaan toinen Flachaun suurpujottelussa. Muutamaa viikkoa myöhemmin hän oli toinen myös Mariborin suurpujottelussa. Euroopan cupissa hän on voittanut viisi suurpujottelukilpailua. Hän on voittanut myös Slovenian-mestaruuksia.


title: Boštjan Kline

text: Boštjan Kline (s. 9. maaliskuuta 1991) on slovenialainen alppihiihtäjä. Hän edustaa SK Branik Maribor -seuraa.


title: Boštjan Kline

text: Kline sai nuorten MM-kilpailuissa pronssia syöksylaskussa Megevessä 2010. Hän voitti nuorten maailmanmestaruuden syöksylaskussa ja supersuurpujottelussa Crans Montanassa 2011. Sankt Moritzin MM-kilpailuissa 2017 hän oli syöksylaskussa seitsemäs ja Pyeongchangin olympialaisissa 2018 supersuurpujottelussa kymmenes.


title: Boštjan Kline

text: Kline kilpaili maailmancupissa ensimmäisen kerran Val d’Isèren alppiyhdistetyssä joulukuussa 2009. Hän sai ensimmäiset maailmancup-pisteensä oltuaan Lenzerheiden maailmancupin finaalitapahtumassa 2011 syöksylaskussa 15:s. Ensimmäisen palkintosijansa hän saavutti oltuaan toinen Garmisch-Partenkirchenin syöksylaskussa tammikuussa 2016. Tätä ennen hän oli ollut maailmancupin osakilpailussa parhaimmillaan 13:s Santa Caterinan syöksylaskussa joulukuussa 2014. Hän oli kaudella 2015–2016 toinen myös Hinterstoderin supersuurpujottelussa. Ensimmäisen maailmancupvoittonsa hän saavutti Kvitfjellin syöksylaskussa 24. helmikuuta 2017.


title: Maorien kuningasliike

text: Maorien kuningasliike (maoriksi "Te Kīngitanga") oli Uuden-Seelannin Pohjoissaaren Waikaton alueen maoriheimojen keskuudessa vaikuttanut liike, jonka tarkoituksena oli saada maorien johtoon oma kuningas. Liike syntyi 1850-luvulla ja maorikuninkaita on edelleen. Nykyinen maorikuningas on vuonna 2006 asemaansa astunut Tūheitia Paki. Maorikuninkaalla ei ole laillista valtaa, vaan asema on lähinnä symbolinen.


title: Maorien kuningasliike

text: Maorien kuninkuus ei teoriassa seuraa perimyslinjaa. Kuitenkin käytännössä tähän asti kaikki maorien kuninkaat ovat olleet ensimmäisen kuninkaan Te Wherowheron jälkeläisiä. Kuninkaan asemaan astujan valitsevat kuningasliikkeeseen sitoutuneiden Tuwharetoa, Taranaki, Whanganui ja Tainui iwien edustajat. Kuningasliikkeen olemassaolon mielekkyydestä on sittemmin väitelty. Arvostelijoiden mielestä kuningasliikkeellä ei ole ollut tarvetta sen jälkeen, kun maorit saivat vuonna 1995 korvaukseksi menetetyistä maistaan 170 miljoonaa puntaa.


title: Maorien kuningasliike

text: Maorien kuningasliike syntyi yrityksestä estää maan myyminen eurooppalaisille uudisasuttajille. 1850-luvulla eri maoriheimot Pohjois- ja Eteläsaarelta kokoontuivat ja päättivät lopulta, että maorikuninkaaksi asettuisi Pōtatau Te Wherowhero, joka aloitti virassaan vuonna 1858. Häntä seurasi hänen poikansa Tāwhiao vuonna 1860. Tāwhiaon kaudella syttyi niin sanottu Waikaton sota kuningasliikkeen kannattajien ja eurooppalaisten välillä vuosina 1863–1864. Sodan seurauksena liikkeen kannattajat muuttivat Waikatosta nykyisin King Countrynä tunnetulle alueelle. Tāwhiaon kuoltua vuonna 1894 häntä seurasi vallassa hänen poikansa Mahuta, joka otti kaudellaan osaa edustajana myös Uuden-Seelannin parlamentissa.


title: Maorien kuningasliike

text: Hänen vuonna 1912 valtaan noussut poikansa Te Rata jatkoi yhteistyötä Britannian kruunun kanssa, ja hänen kuoltuaan vuonna 1933 valtaan nousi hänen poikansa Korokī. Korokī oli hallitsijana hiljaisempi, ja häntä auttoi virassa hänen tätinsä Te Puea Hērangi. Korokīn kuoltua vuonna 1966 valtaan nousi hänen tyttärensä Te Ātairangikaahu, ensimmäinen maorien kuningatar. Te Ātairangikaahu kuoli vuonna 2006, ja valtaan nousi hänen poikansa Tūheitia Paki, joka pitää edelleen hallussaan maorien kuninkaan titteliä.


title: Rok Perko

text: Rok Perko (s. 10. kesäkuuta 1985 Kranj) on slovenialainen alppihiihtäjä.


title: Rok Perko

text: Perko sai Bardonecchian nuorten MM-kilpailuissa 2005 kultaa syöksylaskussa ja hopeaa supersuurpujottelussa. Vancouverin olympialaisissa 2010 hän oli syöksylaskussa neljästoista.


title: Rok Perko

text: Perko kilpaili maailmancupissa ensimmäisen kerran marraskuussa 2004. Ensimmäisen pistesijansa hän saavutti oltuaan 29:s Chamonix'n superyhdistetyssä helmikuussa 2006. Ensimmäisen palkintosijansa hän sai oltuaan toinen Val Gardenan syöksylaskussa joulukuussa 2012. Sitä ennen hän oli sijoittunut maailmancupissa parhaimmillaan 12:nneksi Kvitfjellin syöksylaskukilpailuissa maaliskuussa 2009 ja 2010. Hän on voittanut Euroopan cupissa yhden syöksylasku- ja supersuurpujottelukilpailun. Hän on voittanut myös useita Slovenian-mestaruuksia.


title: Ulf Löfgren

text: Ulf Löfgren (13. lokakuuta 1931 Uumaja – 10. lokakuuta 2011) oli ruotsalainen kuvittaja ja kirjailija. Hänen kirjojaan on käännetty parillekymmenelle kielelle. Esikoisteoksesta "Barnen i djungeln" (1959) hän sai Elsa Beskow -palkinnon.


title: Ulf Löfgren

text: Löfgren on kuvittanut ruotsalaisen lastenohjelman "Pellepennan och Suddagumman".


title: Hugh Jessiman

text: Hugh Jessiman (s. 28. maaliskuuta 1984 New York, Yhdysvallat) on yhdysvaltalainen jääkiekkoilija. Jessiman on New York Rangersin varaus vuodelta . Jessiman oli viimeinen ensimmäisen kierroksen varauksista vuodelta 2003, joka debytoi NHL:ssä.


title: Hugh Jessiman

text: Kaudella 2002–2003 Jessiman pelasi ECAC-junioriliigaa Dartmouth Collegen joukkueessa, teki 34 pelissä tehot 23+24=47 ja oli joukkueensa toiseksi parhain pistemies kahden pisteen erolla Lee Stempniakiin. Kausi 2003–2004 meni pisteiden valossa huonommin, kun 34 pelissä pisteitä kiertyi vain 33, tosin tälläkin kerralla hän oli joukkueensa paras pistemies ennen Stempniakia. Kausi 2004–2005 oli Jessimanin viimeinen yliopistokiekkoilussa, ja tällä kertaa hän pelasi vain 12 ottelua tehden pisteet 1+1.


title: Hugh Jessiman

text: New York Rangers varasi Jessimanin vuonna numerolla 12. NHL-ura Rangersissa ei avautunut odotetulla tavalla, vaan Jessiman pelasi lähinnä farmiliiga AHL:ää ja AHL:n farmiliigaa ECHL:ää. Jessiman ei ole ikinä tehnyt urallaan kauden aikana pistettä per peli, ja hänen paras maalimääränsä ammattikaukaloissa on 20 kausilta 2008–2009 ja 2009–2010 Milwaukee Admiralsissa. Vuonna 2008 Jessiman kaupattiin Nashville Predatorsiin tulevaisuuden korvauksia ('future considerations') vastaan.


title: Hugh Jessiman

text: Vuonna 2010 Jessiman teki sopimuksen vapaana pelaajana Chicago Blackhawksin kanssa. Harjoitusleirin jälkeen Blackhawks laittoi Jessimanin waiwers-listalle, josta kukaan ei ottanut häntä. Jessiman päätyi farmiseura Rockford IceHogsiin. Vuonna 2011 Jessiman teki viisi pistettä 25 ottelussa IceHogsin riveissä, ja Blackhawks kauppasi hänet Jack Skillen ja David Pacanin kanssa Florida Panthersiin, josta Blackhawks sai korvaukseksi Michael Frolíkin ja Alexander Salákin. 27. helmikuuta Jessiman teki NHL-debyyttinsä Florida Panthersin kokoonpanossa. Itse pelin Panthers hävisi 2–1 New Jersey Devilsille.


title: Hugh Jessiman

text: Jessiman aloitti kauden 2011–2012 AHL-joukkue Lake Erie Monstersissa, jossa pelasi koesopimuksella. Hän aloitti siellä hyvin ja teki 19 maalia 32 ottelussa. Seuraavissa 11 ottelussa hän onnistui vain kertaalleen, eikä Monsters tehnyt hänelle jatkosopimusta. Jessiman siirtyi loppukaudeksi Calgary Flamesin farmijoukkueeseen Abbotsford Heatiin. Jessiman oli vielä siirtoajankohtana Monstersin paras maalintekijä. Hän teki koko kauden aikana lopulta 27 maalia ja 44 pistettä 67 ottelussa. Ottawa Senators teki kauden jälkeen Jessimanin kanssa vuoden sopimuksen.


title: Raisioagro

text: Raisioagro on osa Raisio-konsernia. Rehuraisio Oy ja Raision Viljakauppayksikkö yhdistyivät Raisioagro Oy:ksi 1.1.2012.


title: Raisioagro

text: Vuonna 2014 uudistetun strategian ohjaamana Raisioagro keskittyy maatalouden osa-alueisiin, joissa menestys perustuu ruokinnan ja kasvinviljelyn erikoisosaamiseen ja innovaatioihin.


title: Raisioagro

text: Raisioagro lopetti sian- ja siipikarjanrehujen valmistuksen syyskuussa 2014. Yhtiön toiminnan painopiste on nyt naudan- ja kalanrehuissa, ruokintaosaamisessa ja kasvinviljelyssä. Muut tuotantopanokset ja -tarvikkeet täydentävät palvelutarjontaa.


title: Raisioagro

text: Raisioagro tekee työskentelee Benemilk-innovaation edistämiseksi Suomessa ja hoitaa Benemilk-lypsykarjanrehujen myyntiä Suomessa ja Venäjällä. Benemilk-tuotteiden markkinaosuus kotimaassa on noin 10 prosenttia.


title: Raisioagro

text: Raisioagro Oy:n kalanrehuliiketoiminta käyttää 1.2.2015 lähtien markkinointinimeä Raisioaqua. Raisioaqua keskittyy kalankasvattajien tarpeisiin sekä kalanrehujen kehitykseen ja valmistukseen. Tuotevalikoiman tunnetuimpia tuotemerkkejä ovat Hercules LP Opti, Vital Pro ja Silver.


title: Raisioagro

text: Raisioagro on aloittanut naudan- ja kalanrehujen vientiä Venäjälle, Baltiaan ja Ruotsiin.


title: Raisioagro

text: Yhtiö valmistaa Raisiossa kalanrehuja ja rehujen esiseoksia. Naudanrehuja valmistetaan Ylivieskassa ja Kouvolassa. Raisioagron myyntikonttorit sijaitsevat Raisiossa, Kouvolassa ja Kokkolassa.


title: Peter Cellier

text: Peter Cellier (s. 1928) on englantilainen näyttelijä. Hän on näytellyt teatterissa, televisiossa ja elokuvissa. Hän on näytellyt muun muassa televisiosarjassa "Kyllä, herra ministeri" ja sen jatkosarjassa "Kyllä, herra pääministeri". Cellier on Royal National Theatre Companyssa.


Taitoluistelun maailmanmestaruuskilpailut 1910 olivat Sveitsin Davosissa ja Saksan Berliinissä käydyt taitoluistelun maailmanmestaruuskilpailut, jotka kilpailtiin kahdessa vaiheessa. Miehet kilpailivat Davosissa 29.–30. tammikuuta. Naisten ja parien kilpailu käytiin 4. helmikuuta Berliinissä.


Taitoluistelun Euroopan-mestaruuskilpailut 1910 olivat taitoluistelun Euroopan-mestaruuskilpailut, jotka pidettiin 10.–11. helmikuuta Berliinissä, Saksassa. Ohjelmassa oli vain miesten kilpailu.


title: Mona Lisa (täsmennyssivu)

text: Mona Lisa, Mona-Lisa tai Mona-Liisa voi tarkoittaa ainakin seuraavia:


title: Svea (tuotemerkki)

text: Svea on Svea Brudar AB -yhtiön vaatemerkki. Per Holknekt, Ricky Sandström ja Andreas Engelkes perustivat tuotemerkin. Aluksi liikeideana oli maahantuoda rullalautoja ja tarvikkeita. Vuonna 1999 Svean uusi suunnittelija Kiki Wallmansson ohjasi yhtiön muotialalle. Sittemmin Kiki Wallmansson valittiin toimitusjohtajaksi ja hän vastaa yhtiön brändäämisestä. Vuoden 2010 lopussa Svea työllisti 11 henkilöä. Svealla oli aiemmin liikkeitä Tukholmassa ja Kööpenhaminassa, mutta nyttemmin heidän kauppansa sijaitsevat pienemmissä Etelä-Ruotsin kaupungeissa. Svean pipoja käytetään paljon Suomessa.


title: Svea (tuotemerkki)

text: Svean pipot ovat olleet muotia vuosina 2009-2011.


title: Luettelo maailman suurimmista autolautoista

text: Luettelo sisältää kunkin ajan suurimman autolautan aikakausittain.


title: Pultava-Eteläinen

text: Pultavan eteläinen rautatieasema eli Pultava-Eteläinen (, ) on Ukrainan Pultavan alueen ja tämän maakunnan pääkaupungin Pultavan päärautatieasema ja tärkeimpien kansainvälisen junareittien pysähdyspaikka kaupungissa. Asema sijaitsee kantakaupungin itälaidalla.


title: Pultava-Eteläinen

text: Asema rakennettiin alun perin vuonna 1870, mutta tuhoutui suurelta osin 2. maailmansodan aikana. Asema uudelleenrakennettiin 1947. Asemasta vastaa Ukrainan rautatiet.


title: Pultava-Eteläinen

text: Huomaa, että Pultavassa on toinenkin suurehko rautatieasema. Kiovan asemalta (osoite ) liikennöidään muun muassa Donetskiin, Kiovaan, Lviviin ja Odessaan. Tämä asema sijaitsee kantakaupungin länsiosissa, linnuntietä vajaa 6 kilometrin päässä Pultava-Eteläisestä länteen. Osa kaupungin kautta kulkevista junavuoroista pysähtyy Pultavan molemmilla asemilla (välimatka rautateitse 18 km asemalta toiselle).


title: Mason Dixon

text: Mason ”The Line” Dixon on Sylvester Stallonen kehittämä ja Antonio Tarverin esittämä hahmo elokuvassa "Rocky Balboa".


title: Mason Dixon

text: Mason Dixon on syntynyt 12. elokuuta vuonna 1975 Tampassa Floridassa. Varttuessaan Dixon alkoi harrastaa nyrkkeilyä ja elokuvan aikoihin hän oli voittanut kaikki 33 otteluaan joista 30 tyrmäyksellä. Miten hänestä tuli maailmanmestari on tuntematonta. Dixon elää ylenpalttisesti treenaten nykyajan tyyliin ja katsoen aina videolta ottelemansa ottelut. Dixon harrastaa myös autojen keräilyä.


title: Mason Dixon

text: Elokuvan introssa Mason tyrmää jälleen uuden vastustajansa helposti saaden yleisön vihat niskoilleen. Masonin entinen valmentaja Martin sanoo Dixonille hänen saavan vielä arvoisensa vastustajan. Eräänä päivänä urheiluohjelmassa keskustellaan entisajan nyrkkeilijöistä ja siitä voittaisiko Rocky Dixonin. Kaksi kolmesta nyrkkeilijästä äänestää Rockyn voittavan. Samalla näytetään tietokoneen tekemä simulaatio-ottelu, jossa Rocky tyrmää Dixonin 13. erässä. Dixonin promotoijat haukkuvat ottelun ja pilkkaavat Rockya, joka on nykyään ravintolanomistaja. Dixon aluksi kieltäytyy mahdollisesta ottelusta sanoen voittavansa Rockyn helposti mutta hyväksyy myöhemmin haasteen. Myöhemmin Rockyn saatua uuden nyrkkeilylisenssin hän ottaa vastaan Dixonin haasteen. Lehdistötilaisuudessa Dixon sanoo ottelevansa Rockya vastaan ainoastaan faniensa puolesta voittaakseen heidän kunnioituksen puolelleen. Dixon sanoo Rockylle antavansa tälle mahdollisuuden säilyttää kunniansa mutta pudottavansa hänet heti jos hän satuttaa häntä. Ottelu pidetään Las Vegasissa Mandalay Bayssa. Dixon lyö Rockyn kahdesti kanveesiin toisessa erässä mutta satuttaa kätensä ja ottelun suunta kääntyy Rockyn puolelle. Ottelu kestää viimeiseen erään saakka ja lopulta Dixon voittaa ottelun tuomariäänin saaden vihdoinkin kaipaamaansa kunnioitusta. Elokuvan vaihtoehtoisessa lopussa Rocky voittaa ja Dixon sanoo kunnioittavansa häntä.


title: Juomuvaaksiainen

text: Juomuvaaksiainen ("Pedicia rivosa") on vaaksiaisiin ("Tipulidae") kuuluva sääskilaji ("Nematocera").


title: Juomuvaaksiainen

text: Juomuvaaksiainen on suurin Suomessa tavattavista vaaksiaislajeista. Sen siivissä on jyrkkärajaista tummanruskeaa kirjailua. Lajin siipiväli on noin 5 senttimetriä.


title: Juomuvaaksiainen

text: Laji on yleinen koko Suomessa.


title: Tipula maxima

text: Tipula maxima on vaaksiaisiin ("Tipulidae") kuuluva sääskilaji ("Nematocera").


title: Tipula maxima

text: "Tipula maxima" on eräs suurimmista vaaksiaislajeista. Levossa sen siivet ovat noin 90 asteen kulmassa.


title: Tipula maxima

text: Elää metsissä.


title: Tipula maxima

text: Laji esiintyy harvinaisena Etelä-Suomessa.


title: Ruotsin talous

text: Ruotsin talous perustuu voimakkaasti metalli- ja kemianteollisuuteen. Ennen teollistumista talous perustui rautamalmiin ja puuhun. Mineraalit ovat Ruotsille tärkeitä ja maa tuottaakin suurimman osan Euroopan malmivaroista. Merkittäviä vientituotteita ovat koneet, rauta, malmi, moottoriajoneuvot sekä metsätaloustuotteet.


title: Ruotsin talous

text: Puutavara, vesivoima ja rautamalmi ovat Ruotsin ulkomaankauppaan suuntautuvan talouden perustana. Palvelualoilla on kuitenkin yhä tärkeämpi osuus maan taloudessa. Vuonna 2010 palvelusektori tuotti 71,5 prosenttia bruttokansantuotteesta ja työllisti 70,7 prosenttia työvoimasta. Julkinen sektori muodostaa taloudesta suuren osan ja työllistää noin 30 prosenttia työvoimasta (2009). Maan merkittävimmät luonnonvarat ovat sinkki, rautamalmi, kupari, lyijy, hopea, uraani ja puu. Merkittävimmät vientituotteet ovat vuorostaan koneet, moottoriajoneuvot, metsätaloustuotteet, rauta, teräs ja kemikaalit. Työttömyyden on ennustettu pienenevän vuoden 2010 8,4 prosentista 7,5 prosenttiin 2011 ja edelleen 6,7 prosenttiin vuonna 2012.


title: Ruotsin talous

text: Maatalous tuottaa vain 1,9 prosenttia bruttokansantuotteesta ja työllistää prosentin työvoimasta. Se tuottaa ohraa, vehnää ja sokerijuurikasta sekä lihaa ja maitoa. Maatilat ovat keskittyneet maan etelä- ja keskiosiin. Rakennemuutoksen myötä tilakoko on suurentunut keskimäärin 32 hehtaariin, tiloja on enää 75 000 (alle neljäsosa 1950-luvun tilamäärästä) ja monet ovat erikoistuneet. Myös metsätalous on merkittävää, ja maa on Kanadan jälkeen maailman toiseksi suurin havupuusta tehdyn sahatavaran viejä.


title: Ruotsin talous

text: Ruotsi pyrkii olemaan ensimmäinen maa joka luopuu käteisestä. Se yritetään korvata virtuaalivaluutalla, jota mediassa kutsutaan e-kruunuksi (e-krona). Virtuaalivaluuttaa pystyy lataamaan kortille ja puhelinsovellukseen.


title: Ruotsin talous

text: Vuonna 2010 Ruotsin liikevaihdoltaan suurimmat yritykset olivat Volvo, Vattenfall, Ericsson, Skanska, SCA, H&M, TeliaSonera, Electrolux ja ICA. 2000-luvulla monet yhtiöt ovat siirtyneet yhä enemmän kansainväliseen omistukseen, mikä on myös Ruotsissa johtanut monien tuotantolaitosten lakkauttamiseen. Esimerkiksi Saab Automobile siirtyi General Motorsille ja sieltä hollantilais-venäläiseen omistukseen. Volvo Cars siirtyi jo aiemmin Ford Motor Companyn kautta kiinalaisille. Toisaalta ruotsalaiset yhtiöt ovat yhdistyneet naapurimaiden saman alan yhtiöiden kanssa muodostaen kansainvälisessä mitassa suurempia ja kilpailukykyisempiä yrityksiä, kuten Stora Enso, TeliaSonera, TietoEnator ja Nordea.


title: Ruotsin talous

text: Ruotsilla on 10 ydinreaktoria sähköntuotantoon, kolme Forsmarkissa Uppsalassa lähellä Tukholmaa, kolme Oskarshamnissa (kiehutusvesireaktoreja) Smålandissa ja neljä Ringhalsissa (kolme painevesireaktoria ja yksi kiehutusreaktori) Hallandissa lähellä Göteborgia. Juutinrauman rannalla Malmön ja Helsingborgin välillä sijaitsevan Barsebäckin yksiköt suljettiin 1999 ja 2005. Suhde ydinvoimaan on ongelmallinen: kansanäänestyksessä 1980 hyväksyttiin ydinvoimasta luopuminen vuoteen 2010 mennessä, mutta päätös kumottiin vuonna 1997. Ydinvoimalla tuotetaan noin 50 prosenttia sähköstä, eli 65–70 TWh vuodessa.


title: Köörnummi

text: Köörnummi on kylä Säkylässä. Köörnummi sijaitsee noin kahden kilometrin päässä Säkylän keskustasta koilliseen jonka halkoo sen itäpäässä Seututie 204 ja lännessä taas sivuaa Rantatie. Köörnummi koostuu lähes täysin teollisuusalueesta. Köörnummen teollisuusalueella sijaitsee mm.Arpen maalausfirma, Hk:n ja Kariniemen Broileritalo ja Milformin myymälä sekä talvi- ja jatkosotamuseo.


title: Carmo João Rhoden

text: Carmo João Rhoden (s. 16. toukokuuta 1939) on brasilialainen roomalaiskatolinen piispa. Hänet vihittiin dehoniaanien papiksi 17. joulukuuta 1966 ja nimitettiin Taubatén hiippakunnan piispaksi 22. toukokuuta 1996. Piispaksi vihkiminen seurasi 17. elokuuta. Pääkonsekraattorina toimi Aloísio Leo Arlindo Lorscheider, jota avustivat Eusébio Oscar Scheid ja Antônio Afonso de Miranda.